Austrijanci završavaju gradnju "Skadra na Banjštici" - juGmedia\nVRANJSKA BANJA – Hotel sa čijom se gradnjom krenulo pre 35 godina, a onda ubrzo odustalo trebalo bi da preuzmu investitori iz Austrije . Hotel koji je u ovom kraju poznat kao “Skandar na Banjštici”, trebalo bi da dobije četiri zvezdice i uposli 150 ljudi iz ovog kraja.\n„Razgovori sa investitorima su u toku i ja se nadam da ćemo postići nekikompromis jer sudski proces vezan za ovaj hotel još uvek traje“ , kaže predsednik opštine Predrag Milenković i dodaje da je reč o renomiranoj firmi “GLA”Holding koja planira da napravi hotel sa četiri zvezdica.\nRazgovori sa investitorima su u toku, ali cela procedura zavisi od maratonskog sudskog procesa koji se vodi između Specijalne bolnice i Fonda PIO, međutim kako saznajemo u toku su dogovori da se postigne vansudsko poravnjanje.\nPre 35 godina je započeta izgradnja hotela sa 270 ležajeva. Sa radovima se stalo pet godina kasnije, a nedovršeni hotel,se našao na meti lopova koji su godinama unazad odnosili sve što se moglo odneti, tako da su sada ostali samo zidovi.\nPrema rečima predsednika opštine Milenkovića izgradnja ovog hotela, koji bi jedini u ovom kraju imao četiri zvezdice doprineo bi razvoju cele opštine, jer deo dogovora podrazumeva i zapošljavanje ljudi iz Vranjske Banje.\nPočele isplate za nezaposlene i raseljene\nKako započeti i održati vezu sa nekim ko je iz drugog grada na jugu Srbije\nBiti u vezi sa nekim ko je iz drugog grada, čak iako je taj grad blizu vašeg, zvuči nekako naporno i neodrživo. Ipak, sigurno ste pročitali na netu…


Novo u ponudi - Sanel d.o.o.\nObaveštavamo vas da je od januara 2016. SANEL d.o.o. ovlašćeni distributer brenda SKF na tržištu Srbije. U veoma širokom asortimanu, pronaćićete veliki broj setova kaiševa, ležajeva točka, španera...\nNOVO U PONUDI - AIC\nOd aprila 2015. ponuda firme Sanel je bogatija za proizvode nemačkog brenda AIC....\nNOVO U PONUDI - MONROE\nOd marta 2015. ponuda firme Sanel je bogatija za dva poznata brenda auto delova Tenneco Inc. – Monroe i Walker...\nNOVO U PONUDI - DENSO\nVodeći svetski prouizvođač automobilskih komponenata u prvoj ugradnji od sada će biti dostupan i u firmi Sanel. Sa preko 120 hiljada zaposlenih u 35 zemalja širom sveta, Denso predstavlja lidera u proizvodnji, inovacijama i kvalitetu...\nOd feruara 2015. ponuda Sanela bogatija je za setove kvačila poznatog proizvođača Westlake. Sa preko sedam miliona proizvedenih setova kvačila godišnje, Westlake predstavlja jednog od najvećih proizvođača na svetu. Konstantni focus ka unapređenju kvaliteta doveo je do toga da danas Westlake kvačila budu prepoznatljiva i prihvaćena širom planete...\nLOBRO homozglobovi i manžetne\nOd januara 2015. ponuda Sanela bogatija je za veliki asortiman homozglobova i manžetni u brendu LOBRO, vodećeg svetskog proizvođača GKN...\nU želji da svojim saradnicima pruži najbolji kvalitet prve ugradnje, ponuda kompanije Sanel je bogatija za još jedan brend. Sve što Vas zanima iz asortimana najvećeg proizvođača ležajeva na svetu, možete od sada da nađete u Sanelu...\n(prodajna mesta, pregled proizvoda...)


Besplatne obuke za mlada interno raseljena lica | Ritam Grada - vesti Kragujevac\nBesplatne obuke za mlada interno raseljena lica\nU okviru projekta Podrška održivom povratku interno raseljenih lica sa Кosova koji implementira Arbeiter – Samariter – Bund (ASB) u partnerstvu sa Centrom za ravnomerni regionalni razvoj i gradom Кragujevcem održana je prezentacija besplatnih obuka za rad u sektoru informaciono –komunikacionih tehnologija.\nProjekat okuplja mlade ljude od 18 do 30 godina u cilju pružanja pomoći interno raseljenim licima i njihovim porodicama u nastojanjima za održivi povratak na Кosovo. Projekt je finansiran od strane Evropske unije a deo je šireg programa EU podrška održivim rešenjima za interno raseljene i reintegraciju povratnika u vrednosti od 5,65 miliona evra.\nCilj obuka je da se mladim interno raseljenim licima pruži mogućnost da steknu znanja, veštine, kvalifikacije i radno iskustvo u IКT sektoru i pomogne pri zaposlenju ili pokretanju sopstvenog biznisa, rekla je Zorica Živojinović, menadžer projekta organizacije ASB. Prema njenim rečima predviđeno je da tromesečni program počne u maju a planirane su obuke za programe: Java, Java Script, WordPress, grafički dizajn ili rukovanje CNC mašinama. Osim pohađanja obuka i dobijanja sertifikata, polaznici će imati mogućnost da steknu i iskustvo kroz stažiranje u IКT kompanijama, gde će osim prakse iz ove oblasti steći i znanje o preduzetništvu, što će biti posebno podsticajno za one koji planiraju da pokrenu sopstveni biznis. Dodatni podsticaj za one koji završe kurseve, jesu i startap grantovi u vidu kompjutera i ostale opreme koji će biti dodeljeni najuspešnijim kandidatima i najoriginalnijim biznis idejama, dodala je Živojinovićka.\nJavni poziv važi za mlade, interno raseljena lica sa teritorije gradova Кragujevca, Кraljeva, Čačka i Кruševca u kojima se i sprovodi obuka. Neki od uslova za prijavljivanje na poziv je da je na evidenciji interno raseljenih lica i da ima legitimaciju, da nema ostvaren povratak na Кosovo i da je lice registrovano za povratak u bazi podataka UNHCR Srbija ili je iskazao želju za povratkom u nekoj od organizacija. Ukupan broj polaznika za obuku je 20 a najmanje pet lica je potrebno za realizaciju jedne obuke. Кandidati mogu da se prijave za najviše 2 od pet ponuđenih vrsta obuke a svakoj prethodi testiranje radi utvrđivanja stepena znanja polaznika kao i selekcija.\nZaintereseovani tekst Javnog poziva sa detaljnim uputstvima za prijavu i pratećim obrascima koje potrebno popuniti i dostaviti uz prijavu mogu preuzeti na sajtovima www.asd-see.org ili www.centrir.org . Кompletne prijave sa popunjenim obrascima i skeniranim dokumentima potrebno je dostaviti najkasnije do 25. marta na e-mail: prijave@asb-see.org. Dodatne informacije i pitanja u vezi sa procedurom prijavljivanja na konkurs mogu se dobiti putem iste adrese.


Esad se javio iz Kanade: "Na biračkom spisku je moja majka, a umrla je prije pet godina"\n“Molim vas da postupite po zakonu, izbrišete je sa spiska i da se pokrene krivični postupak protiv organizatora ovakvih kriminalnih radnji”, napisao je Esad Trokić u svojoj žalbi.\nEsad Trokić, državljanin BiH koji živi u Kanadi, jedan je od onih koji su javno progovorili o vidljivim zloupotrebama podataka u planiranju izbornog procesa u našoj zemlji.\n“U Centralnom biračkom spisku za grad Banja Luka (naziv OIJ) strana 32/1131 KOD (OIJ 034) upisana je moja majka Senija Trokić. Moja majka je nažalost umrla 13. marta 2015. godine u Kanadi gdje je i sahranjena”, kaže Trokić.\nOn naglašava da njegova majka nikada nije bila u Srbiji te da je lažiran i njen datum rođenja (10. januar 1945.), a prijavili su je za glasanje pod brojem 743106842.\nNaglašava da se on uredno prijavio za glasanje, ali da ga nema na spisku.\n“Ja sam se prijavio za glasanje iz inostranstva i do sada moja prijava nije registrovana, a moje ime nije ni među onima kojima je odbijena prijava za glasanje izvan BiH. Molim vas da se pronađe moj uredno dostavljen obrazac za glasanje, da se moje ime zavede u Centralni birački spisak za glasanje iz inostranstva i da mi se na vrijeme dostavi glasački materijal kako bih mogao izvršiti svoju građansku dužnost”, zaključio je Trokić.


Senat ukinuo Trampovo stanje\nTanjug 14. marta 2019. 21:23\nVAŠINGTON – Američki Senat, u kome su većina republikanci, usvojio je u četvrtak rezoluciju o ukidanju vanrednog stanja na granici SAD i Meksika koje je predsednik SAD Donald Tramp proglasio u februaru.\nPošto je prošlog meseca istu rezoluciju usvojio i Predstavnički dom Kongresa, u kome su demokrate u većini, Tramp je najavio da će iskoristiti pravo veta da bi je blokirao.\nSenat je većinom od 59-41 glasao za ukidanje vanrednog stanja, dok je 26. februara u Predstavničkom domu ishod glasanja bio 245-182.\nAP konstatuje da američki Kongres verovatno neće imati dovoljno glasova da se izbori protiv predsednikovog veta jer, da bi ga nađačao, potrebno je da u ponovljenom glasanju za ukidanje vanrednog stanja budu dve trećine poslanika u oba kongresna doma.\nRojters dodaje da je ovo prvi put da je Kongres koristio svoju moć da bi ukinuo vanredno stanje koje je proglasio predsednik, od kada je takav zakon donet 1976. godine.\nTramp je proglasio vanredno stanje kako bi obezbedio 3,6 milijardi od ukupno 5,7 milijardi dolara koliko je tražio za izgradnju zida na američkoj južnoj granici.\nTramp: Da se kongresmenke izvine Americi i Izraelu\nSAD: Venecuelanski Suhoj se opasno približio našem EP-3\nPompeo: Meksiko jedan od najvažnijih partnera SAD\nAkapulko: U popularnom baru ubijena 4 muškarca, 7 ranjenih\nPutnici u panici: Muškarac skočio na krilo dok je avion uzletao…


Poravnanje USAID Projekat vladavine prava\nJedno vansudsko poravnanje u postupku povrede prava na suđenje u razumnom roku uštedi 161 dan suđenja i 12.239 RSD troškova. Ovo pokazuju prvi rezultati analize primene Uputstva za unapređenje i promociju postupka zaključenja i izvršenja vansudskog poravnanja u postupcima za zaštitu prava na suđenje u razumnom roku.\nProjekat je početkom decembra sproveo analiza primene ovog instituta na uzorku od 50 nasumično odabranih pravosnažno okončanih predmeta u kojima je osnovni sud odlučivao po tužbi za naknadu neimovinske štete zbog povrede prava na suđenje u razumnom roku i 68 zaključenih vansudskih poravnanja između Državnog pravobranilaštva kao zastupnika sudova i građana, po istom osnovu. Analiza se bavila visinom dosuđene naknade, dužinom trajanja postupka, kao i visinom troškova postupka.\nProsečno, troškovi postupka vansudskog poravnanja iznose 1.500 dinara, odnosno samo 3,1 odsto vrednosti prosečno dogovorene naknade, što je skoro deset puta manje od prosečne visine sudskih troškova, koja iznosi 14.739 dinara. Toliko brže i stranka kojoj je povređeno pravo na suđenje u razumnom roku ostvaruje pravo na naknadu. Kumulativne uštede u 68 vansudskih poravnanja zaključenih u periodu od jula do novembra 2018. godine - 900.252 dinara troškova za zastupane sudove, odnosno sudski budžet, i 10.948 dana u vremenu potrebnom za sprovođenje ovakvih postupaka pred sudom.\nUputstvo su u julu ove godine potpisali predsednik Vrhovnog kasacionog suda i Visokog saveta sudstva, ministar pravde, državni pravobranilac i direktor Pravosudne akademije, kako bi se uspostavio efikasan mehanizam kojim bi primena instituta poravnanja bila moguća i u praksi jer je prethodno retko uspešno primenjivan zbog zahtevnih i dugotrajnih postupaka koji su bili posledica nedovoljno preciznih odredbi Zakona. Uputstvo je pomoglo da se premosti jaz između normativnog okvira i prakse tako što je postupak poravnanja pojednostavljen i omogućava da se sva poravnanja izvršavaju iz jedinstvenog budžeta – budžeta Visokog saveta sudstva. Ovim je omogućeno bolje planiranje i praćenje potrošnje u ovu svrhu, a samim tim i delotvornost primene Uputstva.\nUSAID Projekat vladavine prava podržao je kako donošenje uputstva, tako i obuku i promociju ovog alternativnog metoda rešavanja sporova. Nastavićemo da radimo na tome da se primena instituta sudskog i vansudskog poravnanja proširi i na druge vrste sporova u kojima stranke zastupa Državno pravobranilaštvo.


Nemačka daje preko 500 miliona eura preživelima posle holokausta za pomoć zbog pandemije | Restart Magazin\nNemačka je pristala da obezbedi više od pola milijarde eura da pomogne preživelima holokausta da se izbore sa teškoćama u vreme pandemije koronavirusa, saopštila je danas organizacija koja pregovora o nadoknadama sa nemačkom vladom.\nNovac će biti dat za oko 240.000 preživelih širom sveta, uglavnom u Izraelu, Severnoj Americi, bivšem Sovetskom savezu i Zapadnoj Evropi tokom naredne dve godine, rečeno je na Konferenciji za jevrejska materijalna potraživanja od Nemačke, poznatoj kao “Klejms konferens” (Claims Conference), čije sedište je u Njujorku.\nSvaki preživeli će dobiti dve isplate od po 1.200 eura (1.400 dolara) tokom naredne dve godine, uz ukupnu preuzetu obavezu od 564 miliona evra (662 miliona dolara) za neke od najsiromašnijih preživelih koji su danas živi.\nTa sredstva će biti uplaćena pored vanredne sume od 4,3 miliona dolara koje je Konferencija raspodelila proljetos agencijama koje pružaju pomoć preživelim.\nPored sredstava vezanih za koronavirus, Nemačka je prihvatila u nedavno završenoj rundi godišnjih pregovora da poveća finansiranje socijalne zaštite za preživele holokausta za 30,5 miliona eura, na ukupno 554,5 miliona eura za 2021. godinu, navedeno je na konferenciji.\n← Mercedes razvija najefikasniji električni automobil na svetu\nSZO: Pandemija koronavirusa koči borbu protiv tuberkuloze →


RTS :: Antologija srpske muzike – Stevan Mokranjac\nRadio Beograd 3 Antologija srpske muzike – Stevan Mokranjac\nnedelja, 13. jan 2019, 20:02\nAntologija srpske muzike – Stevan Mokranjac\nKompozicije Stevana Mokranjca: Deseta, Jedanaesta, Dvanaesta, Trinaesta, Četrnaesta i Petnaesta Rukovet, Primorski napjevi i horski skerco Kozar iz 1904. godine.\nStevan Mokranjac, jedan od najistaknutijih autora srpske muzike krajem XIX i početkom XX veka, rođen je 9. januara 1856. godine u Negotinu. Završivši gimnaziju u Beogradu, izvesno vreme je studirao prirodno-matematički odsek beogradske Velike škole. Državna stipendija i materijalna pomoć Beogradskog pevačkog društva omogućili su mu studije u Minhenu, koje je pohađao u periodu od 1879. do 1883. godine u klasi Jozefa Rajnberga. Potom je u periodu od 1884. do 1885. godine bio u Rimu kod Alesandra Parizotija, i konačno u Lajpcigu, gde je od 1885. do 1887. godine pohađao časove u klasi Salomona Jadasona.\nVrativši se u Beograd 1887. godine, Mokranjac je radio kao dirigent Beogradskog pevačkog društva, koje je uzdigao na visok umetnički nivo i sa kojim je koncertirao u zemlji i inostranstvu. U periodu od 1887. do 1900. godine radio je i kao nastavnik pevanja u Prvoj beogradskoj gimnaziji, a od 1901. i u Bogosloviji. Godine 1899. zajedno sa Cvetkom Manojlovićem i Stanislavom Biničkim osnovao je prvu muzičku školu u Srbiji koja i danas nosi njegovo ime. Za dopisnog člana Srpske kraljevske akademije izabran je 1906. godine, a 1911. i za dopisnog člana Francuske akademije umetnosti. Bio je prvi predsednik Udruženja srpskih muzičara, osnovanog 1907. godine.\nMokranjčev opus u najvećoj meri se zasniva na horskoj a kapela muzici. Kako podseća Vlastimir Peričić, karakteristike njegovog rada jesu čistota horskog stava, formalna doteranost, pouzdan ukus u odabiru narodnih melodija za umetničku obradu, a pre svega produbljen harmonski izraz.\nKomponovane u periodu od 1883. do 1909. godine, Rukoveti predstavljaju petnaest, odnosno sa Primorskim napjevima - šesnaest horskih rapsodija. One odražavaju celokupan Mokranjčev razvojni put i sve važne karakteristike njegove umetničke ličnosti. Uzimajući pesme iz Srbije, Makedonije, Crne Gore, Bosne i Hrvatskog primorja, autor je smišljenom raspodelom kontrasta u tempu i karakteru u Rukovetima postigao logičnu formalnu zaokruženost. Naziv Rukoveti ostao je i danas kao pojam organski jedinstvenog ciklusa narodnih pesama obrađenih za hor.\nU tekstu Delo Stevana Mokranjca, Petar Bingulac ističe da „od časa kad su nastale, Mokranjčeve Rukoveti su u pevačkim družinama imale najvažniju ulogu. I velika i mala društva u Srbiji odmah su s najvećim oduševljenjem učila i pevala Rukoveti na „besedama" i utakmicama. Tako je bilo i posle Prvog rata, a pogotovu posle Drugog svetskog rata, kada je muzika dobila čvršće osnove u širim slojevima naroda i kada je sve veći broj horova počeo da neguje pesmu."


Tači ne očekuje uslovljavanja iz CG\nPredsjednik Vlade Kosova Hašim Tači kazao je da ne očekuje nikakva uslovljavanja prilikom uspostavljanja diplomatskih odnosa između Crne Gore i Kosova.\nKomentarišući zahtjev crnogorskog predsjednika Filipa Vujanovića da se prije uspostavljanja diplomatskih odnosa Crnogorci uvrste u Ustav Kosova i obezbijede uslovi za povratak nealbanskog stanovništva, Tači je rekao da njegova vlada radi na povratku svih koji su napustili Kosovo.\n“Naše dvije države imaju dobre odnose i vjerujem da će uskoro biti i na diplomatskom nivou, bez ikakvih uslovljavanja", kazao je on "Vijestima".\nTači smatra da su Vujanovićevi zahtjevi ispravni. "Mi imamo razumijevanja za njih, ali moram napomenuti da svakodnevno radimo na tome da se kućama vrate svi koji su napustili Kosovo. Naša Vlada na tome radi predano i to nam niko ne može osporiti”, naveo je on.\nTači je kazao da Kosovo “gradi državu svih građana Kosova, a ne državu jedne ili dvije nacije”.\n“Ustav Kosova je jedinstveni primjer kako se afirmišu i poštuju prava nacionalnih manjina i bez sumnje svaki građanin naše države ima pravo da slobodno iskaže svoju nacionalnu pripadnost“, rekao je on, dodajući da vjeruje da će uskoro biti organizovane i uzajamne posjete zvaničnika Kosova i Crne Gore.


“DAJ MI RUKU” u Banjaluci – Udruženje "DAJ MI RUKU"\n27/04/2022 22/11/2012 by Djomla\nOd 19-21 novembra 2012. godine Generalni sekretar i sedam volontera našeg udruženja prisustvovali su u Banjaluci manifestaciji “Obeležavanje 10 godina projekta Stariji brat, starija sestra u Republici Srpskoj”.\nU okviru manifestacije održana je i Međunarodna konferencija o dobrovoljnom radu, na kojoj su predstavnici “DAJ MI RUKU” izlagali svoje radove na temu “Volonterizam u teoriji i praksi” i “Iskustva volontera na projektu Stariji brat, starija sestra”. Nakon konferencije i završnog dela manifestacije, volonteri su prisustvovali humanitarnom koncertu u Banskom dvoru pod nazivom “Kad malo znači mnogo”.\nKao gosti udruženja “Nova generacija” volonteri se imali prilike da razgovaraju sa kolegama na projektu “Stariji brat, starija sestra” u Banjaluci, posete njihove prostorije i Dnevni centar za decu ulice.\nOva poseta je realizovana uz značajnu finansijsku podršku Fakulteta političkih nauka u Beogradu.\nCategories SBSS 2011-2013 Post navigation


Sreda, 19.01.2022. ✝ Verski kalendar\n✡ 17. Ševat\n17.05.2020 u 16:18\nPrvi slučajevi koronavirusa u fabrici „Kajzen” u Smederevu\nSmederevo – Prema podacima Zavoda za javno zdravlje Požarevac, u turskoj fabrici „Kajzen” u Smederevu kod dve osobe potvrđeno je prisustvo koronavirusa, a testirane su još dve osobe čiji se rezultati još čekaju. U toku je epidemiološki nadzor za sve zaposlene, ali još uvek nije izvesno da li će svi biti testirani. Situacija se prati i ako bude bilo potrebno biće izvršeno kolektivno testiranje. Kako nezvanično saznajemo, radnici „Kajzena” nalaze se na kolektivnom godišnjem odmoru koji bi trebalo da potraje još desetak dana. U Smederevu su od početka epidemije registrovana 132 slučaja zaraze kovidom 19, od čega 86 u ovdašnjem Domu za stare. Tamo su inficirana 72 korisnika i 14 zaposlenih. Prema saznanjima Politike u železari HBIS u Smederevu zaposleni su obavešteni da su u\n14.05.2020 u 20:20\nSve fabrike rade osim „Fijata”\nKragujevac – Korona je zadala težak udarac svetskoj automobilskoj industriji. Fabrike evropskih giganta su zatvorene još sredinom marta, a prodaja automobila na našem kontinentu opala je za 52 odsto. Prema podacima Evropskog udruženja proizvođača automobila, najteže je pogođena Italija, gde je korona imala poguban uticaj na privredu. U toj zemlji prodaja automobila u martu bila je manja za 85 odsto u odnosu na isti period prošle godine. Slede Francuska sa padom od 72 odsto i Španija koja je imala pad od 69 odsto. Nemačka, gde su restriktivne mere u borbi protiv korone bile najblaže, zabeležila je pad od 38 odsto. U ovom trenutku niko sa sigurnošću ne može da kaže koliko će vremena biti potrebno automobilskoj industriji da se oporavi. Korona je promenila i svest potrošača. Ljudi su,\n12.05.2020 u 15:51\nVeliki pad godišnje dobiti očekuje i „Tojotu”\nJapanski automobilski gigant „Tojota” objavio je u utorak da očekuje 80 posto niži operativni profit zbog pandemije koronavirusa u tek započetoj fiskalnoj godini. Operativni profit trebalo bi da iznosi 500 milijardi jena (4,66 milijardi dolara) u fiskalnoj godini koja se završava marta 2021. godine, saopštila je japanska kompanija. Očekuje se da će prihod pasti za petinu, na 24.000 milijardi jena, a procena neto dobiti nije objavljena zbog pandemije. Grupa „Tojota”, uključujući „Daihatsu Motor” i „Hino Motors”, očekuje da će u 12-mesečnom periodu, zaključno sa martom mesecom sledeće godine, prodati 14,9 odsto manje vozila nego u prethodnoj fiskalnoj godini, ukupno 8,9 miliona. U periodu od januara do marta ove godine, poslednjeg tromesečja finansijske godine 2019/2020,\n04.05.2020 u 10:05\n„Henkel” dobija 14.4 miliona evra od države za proširenje proizvodnje u Kruševcu\nKRUŠEVAC – Komisija za kontrolu državne pomoći odobrila je davanje bespovratnih sredstava od 14,4 miliona evra za kompaniji Henkel za investiciju od 93,5 miliona evra za izgradnju nove proizvodne linije i proširenje kapaciteta fabrike kućne hemije u Kruševcu. Kako se navodi u odluci donetoj 24. aprila, ovo direktno strano ulaganje zaposliće najmanje 100 radnika, a sa proizvodnjom bi trebalo da počne u drugoj polovini 2020. godine dok bi punu proizvodnju trebalo da dostigne 2021. godine. Buduća investicija je na 16.000 kvadratnih metara a na prostoru sadašnje fabrike u Kruševcu, prenosi Tanjug. Od ukupne vrednosti 82,1 milion evra je za opremu dok je 11,4 miliona evra za izgradnju objekata. Prema predlogu Ministarstva privrede, za koji je Komisija utvrdila da je u skladu sa\n24.04.2020 u 14:29\nFAP prvi put za vojsku proizveo kamione 6H6\nVojska Srbije, u odnosu na prethodnu godinu, dva puta je povećala obim nabavke koja je vršena u „FAP Korporaciji” a.d. Priboj, rekao je ministar odbrane Aleksandar Vulin, koji je obišao ovu fabriku. - Ove godine naručili smo i već platili 744 miliona za različita vozila koja proizvodi FAP, od kamiona, do potpuno novih platformi 6x6 kontejnerskog tipa koje danas preuzimamo, i do modernizacije BOV-a - izjavio je Vulin. Poštujući uputstva koje je dobila od Ministarstva odbrane i Ministarstva zdravlja, Kompanija FAP nije prekidala svoju proizvodnju za vreme vanrednog stanja i zato danas, kaže Vulin, dobijemo devet potpuno novih kamiona, na potpuno novoj platformi, saopštilo je Ministarstvo odbrane. Prema rečima pomoćnika ministra za materijalne resurse Nenada\n23.04.2020 u 20:20\nU Industrijskoj zoni posao i dalje teče\nSubotica – Industrijska zona u naselju Mali Bajmok najveći je privredni kompleks u Subotici u čijim fabrikama je angažovano između pet i šest hiljada radnika. Većina ovih fabrika radi u režimu slobodne carinske zone. U vreme jutarnjih i popodnevnih špiceva, na razmeđi smena ovde reka radnika dolazi i odlazi sa posla. Ista situacija je i sa desetinama kamiona koji nose robu. Međutim, od uvođenja vanrednog stanja situacija se značajno promenila. Zbog mera zabrane kretanja u pojedinim fabrikama ukinuta je druga smena. Poslovanje fabrika u Industrijskoj zoni uslovljeno je ne samo merama zaštite zbog virusa korona i merama ograničenog kretanja, već i situacijom u zemljama sa kojima sarađuju, to jest odakle dolaze sirovine i gde se isporučuju proizvodi, a po pravilu su to razvijene\n21.04.2020 u 11:32\nKragujevački oružari se vraćaju na posao, Fijat još ne radi\nKRAGUJEVAC – Plaćeno odsustvo zbog epidemije koronavirusa prekinuto je za oko 300 radnika fabrike Zastava oružje koji su danas pozvani da se vrate u proizvodnju, rečeno je za agenciju Beta u Samostalnom sindikatu te fabrike. U sindikatu navode da su ti radnici pre svega angažovani da se pripreme uslovi za nastavak proizvodnje u fabrici koja zapošljava oko 2.500 radnika. Prema rečima predsednika sindikata Dragana Ilića, tendencija je da će se broj radnika u fabrici uvećavati. On kaže da su svim halama gde se danas radi obezbeđena dezinfekciona sredstva za ruke i obuću, kao i zaštitne maske i rukavice. Ilić je rekao da kao problem vidi prevoz zaposlenih, pošto javni gradski prevoz ne radi. U fabrici Fijat Krajsler automobili Srbija u Kragujevcu, posle plaćenog odsustva,\n16.04.2020 u 21:21\nKineski „Janfeng” počinje da radi posle Vaskrsa\nKragujevac – Ekonomija, izgleda, ima svoje tokove, pa preduzeća u mnogim zemljama Evrope pokreću proizvodnju uprkos tome što se ne nazire kraj pandemije. Sistemom spojenih sudova, privreda se budi i u našoj zemlji, a ranoranilac je, po običaju, središnji deo Srbije, Šumadija i njen centar Kragujevac. – Kompanije iz Šumadije vratile su na posao oko 1.000 radnika, pokreću proizvodnju i već dobijaju porudžbine iz Evropske unije. To je, pre svega, skopčano sa privredom Nemačke. Nagovešteno je da bi automobilski gigatni iz te zemlje mogli da počnu da rade već krajem naredne sedmice – kaže za „Politiku” direktor Regionalne privredne komore Šumadije i Pomoravlja Predrag Lučić. Prema informacijama do kojih je došla „Politika”, nekoliko važnih kragujevačkih fabrika trebalo bi da pokrenu\n01.04.2020 u 11:02\n„Henkel” zatvara fabriku u Kruševcu na dve nedelje\nKompanija „Henkel Srbija” objavila je da će svoju fabriku u Kruševcu zatvoriti na dve nedelje, u cilju zaštite zdravlja i bezbednosti svojih zaposlenih. U skladu sa odlukom, proizvodni pogoni će danas prestati sa radom, dok će logistika nastaviti da radi smanjenim kapacitetom, a kako bi obezbedila snabdevanje građana neophodnim proizvodima, navedeno je u saopštenju, prenosi Beta. U fabrici u Kruševcu će se kao i do sada, naglašeno je, nastaviti primena svih ostalih mera propisanih od strane Svetske zdravstvene organizacije, Kriznog štaba za suzbijanje novog koronavirusa i nadležnih organa.\n19.01.2022 u 14:49\nOptuženi za teško ubistvo hoće u kućni pritvor kao Šarić\n19.01.2022 u 14:42\nBritanci od sledeće nedelje bez maski i rada od kuće\n19.01.2022 u 14:38\nBivšim vlasnicima u martu sleduje akontacija za restituciju\n19.01.2022 u 14:34\nDostavljena inicijativa za smenu crnogorske vlade\n19.01.2022 u 14:20\nOptuženi za teško ubistvo hoće u kućni pritvor


novosti iz nauke: Regulisati umiranje ćelija čovjeka\nRegulisati umiranje ćelija čovjeka\nĆelije čovjeka:Kao što je poznato, milijarde ćelija dnevno umire dok se u organizmu rađa približno isto toliko novih koje omogućavaju razvijanje kako organa tako i organizma u cjelini.\nMeđutim, ono što nije bilo poznato jeste mehanizam umiranja ćelija.\nDo ovih novih otkrića pretpostavljalo se da ćelije umiru zbog starosti te da njihova smrt nije detaljno programirana u organizmu. Ali, naučnici su otkrili da ćelije umiru po takozvanom "programu samoubistva" koji je ključan mehanizam za regulisanje broja ćelija i stvaranje tkiva.\nOvo otkriće bi trebalo da pomogne i u liječenju mnogih bolesti, uključujući rak i sidu, a terapije će najvjerovatnije biti zasnovane na stimulisanju ćelijskog "programa samoubistva". Na ovaj način će se iz organizma "očistiti" zaražene ćelije tako da će ostatak organizma ostati netaknut i izvan opasnosti od širenja zaraze.\ntags:ćelije umiru,terapije,zaražene ćelije,milijarde ćelija,uključujući rak i sidu\nOznake: čovjek, zdravlje


Sputnjik u Estoniji zbog pretnji prešao na rad u vanrednom stanju - Sputnjik Srbija\n16:00 28 Januar 2020\n10:45 01.01.2020 Preuzmite kraći link\nSputnjik Estonija je prešao na rad u vanrednom stanju, navodi se u saopštenju koje je objavljeno na portalu.\n„Poslednjih dana prošle godine više puta smo razgovarali o nastaloj situaciji i došli do zaključka da, bez obzira na apsurdne zahteve vlasti i pretnje u koje ne želim da verujem, nemamo prava da rizikujemo sudbine naših ljudi“, navodi se u obraćanju urednice Sputnjika u Estoniji Elene Čerišove.\n„Banke su nas ostavile bez plate, na našeg zakopodavca izvršen je pritisak i on je bio prisiljen da sa nama raskine sporazum. I sve to u kontekstu pretnji krivičnim gonjenjem svakog od nas, prema kome nam preti kazna do pet godina zatvora. Naša jedina 'krivica' je što mi smo novinari medija nezavisnog od vlasti i što jednostavno radimo svoj posao“, ističe se u apelu Čerišove objavljenom na sajtu Sputnjika Estonija.\nOna je saopštila da će zbog toga „od 1. januara službenici redakcije morati da prekinu radni odnos sa Sputnjikom.\nČerišova je pri tome naglasila da će „sajt nastaviti da radi u punom kapacitetu“, ali da će za to biti potrebno neko vreme kako bi se organizovali tako da ne budu pod stalnim pritiskom vlasti Estonije.


Izložba se organizuje u saradnji sa Narodnim muzejom iz Zrenjanina, a radi se o veku bioskopske kulture u Zrenjaninu.\nNovobečejska biblioteka poseduje svoju čuvenu zbirku plakata sa raznih dešavanja u Novom Bečeju u 19. veku i između dva rata, istakla je direktorica ove kulturne ustanove Agneš Đukičin i dodala da će sedam plakata biti na izložbi.\nNa izložbenoj postavci se radi već 2 nedelje, a u ponedeljak će biti svečano otvaranje. Izložba će trajati do 17.decembra.\nTakođe, u toku sledeće nedelje će biti još dva dešavanja u Narodnoj biblioteci. Jedno je književno veče Miomira Petrovića, u četvrtak 1.decembra, a u petak 2.decembra predstaviće se knjige u izdanju Narodne biblioteke.


Dodika traži istragu o proizvodnji minicije i oružja za Federaciju | Vesti Dana\nPredsednik Republike Srpske Milorad Dodik najavio je da će inicirati formiranje zajedničke komisije Srpske i Federacije BiH koja bi trebalo da utvrdi činjenično stanje o proizvodnji oružja i municije u FBiH koje je izvan kontrole zajedničkih institucija BiH.\nPredsednik Srpske je istakao da činjenica da je proizvodnja oružja i municije u FBiH van kontrole zajedničkih institucija BiH, a da je sve u Srpskoj stavljeno pod kontrolu, govori o dualizmu samog tog sistema.\n„Zbog toga bi rešenje bilo da se formira zajednička komisija Republike Srpske i FBiH, koja bi utvrdila sve činjenice u vezi s tim“, rekao je Dodik za RTRS i dodao da će predložiti da Vlada Srpske zatraži formiranje te komisije.\nOn je istakao da je to u duhu Dejtonskog sporazuma i dodao da nema ništa protiv i da Bošnjaci učestvuju u nekoj komisiji koja bi došla u Srpsku da sagleda da li ima ili nema nekih viškova i tajno skrivenog oružja.\nDodik je ocenio da to može da smiri situaciju, jer je nedopustivo da se živi u uslovima u kojima Bošnjaci mogu da proizvode i skladište oružje za, kako su rekli, za „ne daj Bože“ i da to „ne daj Bože“ čekaju.\nPredsednik Srpske ističe da je to usmereno na Republiku Srpsku, a u ovom slučaju – i na Hrvate.\n„Ovo je ozbiljna situacija i mislim da je racionalno da formiramo zajedničku komisiju od predstavnika dva entiteta i da se o tome napravi izveštaj“, rekao je Dodik.\nOn je ocenio da je odgađanje sednice Predstavničkog doma parlamenta BiH povodom izjava lidera SDA Bakira Izetbegovića da se oružje proizvodi za „ne daj Bože“ ozbiljan negativan događaj imajući u vidu činjenicu da je sednica sazvana na legitiman način i u skladu sa Poslovnikom.\n„Imamo bojkot Bošnjaka iz svih političkih partija, što implicira različite zaključke o tome. Njihovo jedinstvo na svim pitanjima koja su protiv Srba ili Hrvata sada se manifestovalo“, rekao je Dodik.\nOn je dodao da je važnije od toga činjenica da postoji tajno naoružavanje i da u tom pogledu nije hteo da učestvuje u polemici proteklih dana, jer se „uvek nastojalo da se pokaže da je to nekakva retorička borba“.\n„Ovde se ne radi o retorici, nego o činjenici da neko neovlašteno proizvodi bacače i rakete koristeći resurse koji su uspostavljeni za Bošnjake, jer su nama u Srpskoj ukinute sve fabrike koje se bave proizvodnjom oružja i municije, a šest takvih fabrika ima u FBiH“, naveo je Dodik.\nOn je naglasio da je potpuno legitiman način da Republika Srpska opremi svoju policiju nakon 15 godina nakon stalnog devastiranja, ali da je to iskorišteno da se prikaže kao problem i u tom pogledu su delovale i institucije BiH.\nDodik je podsetio da su u tom kontekstu predstavnici različitih ministarstava govorili svašta, ali da ništa nisu mogli da dokažu, kao i da je vršilac dužnosti zamenika pomoćnika američkog državnog sekretara Metju Palmer na svedočenju u američkom Kongresu naveo da se radilo o legitimnom poslu koji je uradila policija.\n„Ovde je reč o tome da li je legitimno ili nije to što je Bakir Izetbegović rekao. Zato mislim da ta tema neće nestati, pogotovu ne nakon ovoga i verujem da svi bošnjački političari znaju da to postoji i da kriju od institucija BiH, kao i od Srba i Hrvata“, dodao je Dodik.\nSednica Predstavničkog doma parlamenta BiH na kojoj je trebalo koja se raspravlja o ratnohuškačkim izjavama člana Predsedništva BiH Bakira Izetbegovića u vezi sa proizvodnjom naoružanja u fabrikama namenske industrije na teritoriji FBiH, odgođena je juče zbog nedostatka kvoruma.


Nikola Jokić = 146.000.000 $ | Sport1.rs\n20. 02. 2018 - 12:17\nPre nešto više od šest godina bio je samo još jedan dečko iz Sombora koji je u slobodno vreme voleo da igra košarku. Danas, taj isti Somborac ušao je u istoriju NBA lige – oborivši rekord star više od pola veka, iz 1955. godine.\nPored rekorda Džima Takera, koji je do dvocifrenog učinka u tri različite kategorije stigao za 17 minuta, Nikola je istovremeno ušao i u impozantno društvo jer su samo još petorica igrača imala učinak od najmanje 30 poena i po 15 uhvaćenih lopti i proigravanja na jednom meču, i to kakvih – Vil Čemberlen, Oskar Robertson, Medžik Džonson, Leri Bird i Džejms Harden.\nSvima nama, i novinarima polako ponestaje superlativa kako bi opisali i na pravi način dočarali ono što ovaj dvadesettrogodišnji momak radi kada je na parketu. Bio to PAS jednom rukom preko celog terena, pošto je prethodno sudiji ’oteo’ loptu iz ruku, ili dodavanje pored trojice čuvara, iza leđa, koje zbuni i režisera prenosa.\nLegendarni Greg Popovič, trener San Antonio Sparsa, opisao je njegov stil igre poredeći ga sa plesanjem valcera, dok čuveni Čarls Barkli u njemu ’vidi’ Lebron Džejmsa, najboljeg igrača današnjice.\nBilo kako bilo, ljubimac navijača Nagetsa nastavlja da se zabavlja iz noći u noć, a ono što postiže u svojoj trećoj sezoni u elitnom društvu samo je logična posledica svega onoga čega se odrekao u bliskoj prošlosti. Bureka i koka-kole, ali i Evropskog prvenstva sa drugarima s kojima je leto ranije stigao do olimpijskog srebra.\nŠta to znači ’prevedeno' na srpski?\nNekadašnji igrač današnjeg Mega Bemaksa ulazi u poslednju godinu ugovora koji je potpisao kao ruki, kada ga je Denver 2014. godine izabrao kao 41. pika druge runde Drafta, što ga trenutno čini drugim najslabijem igračem tima, ispred veterana Ričarda Džefersona – sa 1.471.756 dolara.\nKao takav Joka ima zvanje ’designated player’, odnosno ’Grumenje’ ima mogućnost da mu ponudi petogodišnji, a ne četvorogodišnji ugovor, što je inače ograničenje kada se ne radi o pojedincu koji izlazi i svoje prve ugovorne obaveze.\nKako će se ’salary cap’ – dozvoljena količina novca koju klub može da potroši na plate igrača tokom jedne sezone – dodatno uvećati svakom narednom sezonom, a zajedno sa njim i granica za porez za luksuz, kada u slučaju prekoračenja franziša mora da plaća svojevrsne prenale, uglavnom paprene, regulisane istim ugovorom o kolektivnim zaradama.\nShodno tome, Denver će biti u mogućnosti da Srbinu ponudi ugovor vredan 146.000.000 dolara. Odnosno, njegov ugovor moći će da optereti konačnu računicu (101 milion) za tačno 25 odsto, uz osam procenata povišice u svakoj od naredne četiri godina.\nStatus ograničenog slobodnog agenta daje priliku i drugim klubovima da Jokiću iznesu svoje ponude, ali, što je i krucijalno, Nagetsi su ti koji vuku poslednji potez jer maksimalan ugovor Nikolu bezuslovno ostavlja u Koloradu, tj. sve druge ponude u tom slučaju postaju irelevantne.\nZato smo i rekli da je računica poprilično jasna, pošto druga varijanta o ’timskoj opciji’, koja našeg centra takođe zadržava u ’Pepsi centru’ i sledeće sezone, nedeluje realno jer onda Jokić dolazi u priliku da narednog leta kao potpuno slobodan agent ode u bilo koju ekipu, pod bilo kakvim uslovima.\nS druge strane, specifičnost celokupne situacije sadrži i jednu otežavajuću okolnost, tj. bolje reći prepreku jer će Denver i naredne takmičarske godine, kao i u aktuelnoj, prebaciti ’salary cap’ za nešto manje od šest miliona dolara.\nKada se crta podvuče, imajući u vidu i dolazak Pola Milsepa i njegov trogodišnji ugovor vredan gotovo 100.000.000, kao i činjenicu da novi, značajno unosniji ugovor očekuje i Vil Barton, Nagetsi će morati da naprave oko 12.000.000 dolara prostora kako bi mogli mogli maksimalno da se ’ispruže’ i budu mirni.\nKao prvo rešenje nameće se trejd Keneta Farida, igrača koji će sledeće sezone inkasirati gotovo 14.000.000, nešto što je uprava bezuspešno pokušavala da uradi pre kraja nedavno završenog trejd roka, a spekuliše se i imenima Mejsona Plamlija (12.917.808 $) i Derela Artura (7.464.912 $).\nDenver će u svakom slučaju morati da ’juri’ timove koji imaju prostora za velike plate, odnosno da zauzvrat dobije uglavnom pikove ili iskusnije igrače koji su spremni da igraju za popularne ’veteranske ugovore’.\nGledano iz ove perspektive, pogotovo kroz prizmu partija koje njihov najbolji igrač pruža u minulih godinu i po dana, nema sumnje da vodeći ljudi neće ništa prepustiti slučaju što bi zaista i bilo suludo.\nNikola Jokić izrasta u paklenog igrača, ’preteći’ da postane novi superstar najjače lige sveta, neko ko se već na prvi pogled razlikuje od onih koji već imaju takvo zvanje u NBA, ali i naš najbolji igrač ikada u famoznoj američkoj ligi.\nZvanični sajt lige nekoliko puta posvetio mu je posebne emisije, jednu samo isključivo njegovim pasovima, dok poštovanje koje dobija svakoga dana sve je veće i dolazi iz usta onih koji sa njim dele taj isti parket – koji ga na taj način polako primaju u svoje društvo.\nUdara, šutira, sapliće: Najprljaviji igrač u američkoj košarci! (VIDEO)


– Cilj istraživanja u svim zemljama koje učestvuju u ovom istraživanju jeste da se vidi kakva su obrazovna postignuća učenika našeg obrazovnog sistema i da se oni kompariraju sa svim drugim zemljama. Sa aspekta učenika ovo istraživanje ne zahtijeva nikakav poseban napor niti pripremu. Ustvari, jako je bitno da učenici na licu mjesta popune svoj test isključivo onako kako se u tom momentu osjećaju odnosno da izaberu opciju za koju smatraju da je tačan odgovor, onako kako su njihova trenutna postignuća, bez neke dodatne pripreme – pojasnila je Borovac.\n– Ovom prilikom bih pozvala roditelje učenika koji će biti metodom slučajnog uzorka izabrani da pristupe ovom istraživanju, da sa svojom djecom razgovaraju da ovo istraživanje ne učestvuje na bilo kakvo postignuće učenika ili ocjenu. Istraživanje je apsolutno anonimono i rezultati se neće objavljivati pojedinačno, nego na nivou cijele BiH kao jedno globalno istrživanje – istakla je stručna savjetnica u resornom ministarstvu.\n– Sve osnovne škole s područja našeg kantona kojeće će biti uključene u uzorku po jedno ili dva odjeljenja četvrtih razreda su već dobila informaciju da istraživanje počinje u 09.00 sati i da se u isto vrijeme mora početi i završiti za sve učenike na području našeg kantona – zaključila je Amira Borovac.


Za čistu Srbiju\nOrganizacija, koja će se najverovatnije zvati EKOFON, okupiće mlade zaljubljenike u prirodu. Prema rečima inicijatorke Nataše Petrović, vrata su širom otvorena ne samo za studente FON-a, već i za sve mlade ljude sa Beogradskog univerziteta\nNekoliko godina unazad Nataša Petrović, profesor ekološkog menadžmenta na Fakultetu organizacionih nauka, okuplja oko sebe mlade ljude, koji svojim radovima privlače pažnju, kako u zemlji, tako i u inostranstvu. Pre dve godine pravi "bum" napravio je film "Čistilište", koji je uradila grupa od šest studenata i za njega dobila nagradu na međunarodnom simpozijumu, koji je te godine održan na Zlatiboru.\nNedugo posle toga, usledilo je priznanje grada Niša za doprinos iz ekologije, na takmičenju za najbolje fotografije i film iz ove oblasti. Tada studenti treće godine, danas apsolventi, okupili su se ponovo da snime drugi deo "Čistilišta" i sa svojom profesorkom na fakultetu osnuju eko-sekciju.\nPRVO MERENJE EKOLOŠKE SREĆE\nMilica Okanović, studentkinja FON-a, uradiće, prvi u Evropi, naučni rad na temu kvantifikacije ekološke sreće. Ovim ispitivanjem dobiće se odgovor na pitanje koji su to faktori okruženja koji nas čine srećnim.\n- Sa profesorkom Natašom Petrović sarađujem već duže vreme, sve je počelo snimanjem filma, koji je proizvod našeg revolta upućen odnosu ljudi prema čvrstom otpadu u ovom gradu. Iskreno rečeno, tada nismo znali da će naš seminarski rad privući toliku pažnju javnosti. Na predlog jedne od profesorki iz Kanade, koja je odgledala naš film, odlučili smo se da uradimo drugi deo "Čistilišta" u kome bi dali rešenje na svih šest ekoloških problema sa kojima se Beograd suočava, a koje smo mi predstavili u našem radu - rekao je Milan Okanović, jedan od autora filma "Čistilište".\nStudentska organizacija, koja će se najverovatnije zvati EKOFON i zvanično početi sa radom za nekoliko meseci, trebalo bi da okuplja sve zaljubljenike u prirodu. Prema rečima inicijatorke Nataše Petrović, ova organizacija širom otvara svoja vrata svim studentima BU, pa je tako tu već našao svoje mesto i Milan Živković, sa FPN-a.\n- Ono što mladi najviše vole, a što mi želimo da iskoristimo jeste spajanje prijatnog sa korisnim. Planiramo od jeseni da pokrenemo akcije čišćenja okoline, edukativno-ekološke ekskurzije, organizovanje ekoloških tribina i volonterski rad po školama, kako bi deci od najranijih dana usadili ljubav prema životnoj sredini koja ih okružuje - izjavila je za Glas profesorka Petrović.\nTrenutna destinacija, koja najviše zaokuplja njihovu pažnju jeste okolina Đavolje varoši. Kule, bakarno jezero, šume i beskrajno nebesko plavetnilo jeste ono što je fasciniralo naše sagovornike i što oni žele da podele sa svim mladim ljudima, koji se bore za ekološki zdravu Srbiju. Nataša i njeni studenti nadaju se da će svojim akcijama pokrenuti širu društvenu javnost i da će dati pravo rešenje za svih šest problema, koji su prikazani u filmu "Čistilište".


Borci nezadovoljni, sumnjaju u novu prevaru vlasti : Autobusi su spremni, vratit ćemo se na proteste u Sarajevo, ako treba!\nFoto: Borci poručili: Borili smo se za sve, a ne samo za sebe\nBorci koji su u junu protestirali ispred zgrade Vlade FBiH u Sarajevu sve su nezadovoljniji što obećanja resornog ministra Salke Bukvarevića još nisu ispunjena, saznaje „Avaz“.\nBorci, naime, imaju informaciju da je promijenjen tekst sporazuma kojim je bilo predviđeno da svaki socijalno ugroženi bivši pripadnik Armije RBiH, HVO-a i MUP-a RBiH od Ministarstva dobije mjesečnu novčanu naknadu.\n- Imamo informacije da će novca biti dovoljno samo za one koji su bili na protestima. Ne želimo da samo oni koji su protestirali dobiju novac, nismo se tako dogovorili - kazao nam je jedan od predstavnika boraca (identitet poznat redakciji).\nDodao je da su sporni i kriteriji raspodjele sredstava koje je donijelo resorno ministarstvo, ali da će o svemu ovome detaljnije razgovarati s predstavnicima vlasti kada bude zakazano konačno potpisivanje ovog sporazuma.\n- Također, zabrinjava nas što se iz sporazuma ukida odrednica da borci mjesečno dobivaju novčane naknade. Oni sada, izgleda, nas što smo protestirali žele podmiriti do Nove godine, ali neće moći tako. Imamo spremne autobuse da krenemo iz svih krajeva BiH ponovo pred Vladu FBiH u Sarajevu. Samo što ćemo onda ući u zgradu, a ne sjediti ispred – poručio je naš sagovornik.\nPrema njegovim riječima, sramotno je kako boračku populaciju ponovo pokušavaju prevariti, jer oni koji su protestirali ujedno su se borili za prava svih boraca, a ne samo za sebe.\nTrebali dobivati od 83 do 200 KM\nPotpisanim sporazumom bilo je predviđeno da s računa Ministarstva za pitanja boraca FBiH borcima na mjesečnoj bazi budu uplaćivana sredstva.\nBorci koji su u ratu proveli do godinu trebali su dobivati deset posto od prosječne plaće u FBiH, što je oko 83 KM, oni koji su u ratu bili od 13 do 24 mjeseca 15 posto ili oko 125 KM. Borci sa „stažom“ od 25 do 36 mjeseci trebali su dobivati 166 KM, a oni iznad 36 mjeseci blizu 200 KM.\nČavić: Dok sam ja bio predsjednik RS, nije se znalo ko koga prisluškuje 11.11.2017 14:48\nZabranjen uvoz peradi iz Bugarske i Italije u BiH 11.11.2017 15:15


Sutra nastavak sjednice NSRS, na dnevnom redu i "Ljubija"\nservisne informacije 25. aprila 2018.\nNarodna skupština Republike Srpske nastaviće sutra redovnu sjednicu na čijem dnevnom redu je i prijedlog odluke o davanju saglasnosti na odluku Vlade Srpske o prodaji 65 odsto akcija osnovnog kapitala Rudnika željezne rude "Ljubija" iz Prijedora, metodom neposrednog izbora kupca.\nPoslanici će razmatrati i informaciju o sprovođenju Strategije za suzbijanje nasilja u porodici Republike Srpske do 2019. godine, kao i informaciju o realizaciji Programa razvoja sporta i Strategije razvoja sporta u Srpskoj za 2016. godinu.\nU nastavku sjednice trebalo bi da bude razmatran i prijedlog odluke o prihvatanju zaduženja Republike Srpske prema Svjetskoj banci - Međunarodnoj banci za obnovu i razvoj po projektu podrške zapošljavanju.\nNarodna skupština Republike Srpske je u okviru ove sjednice 11. maja usvojila pet izvještaja i dvije informacije, dok su dva izvještaja i jedna informacija primljeni k znanju.\nMore in this category: « Obilježavanje 25 godina od osnivanja Vojske Republike Srpske Bijeljina: Sjećanje na stradale pripadnike ЈNA u "Tuzlanskoj koloni" »


Projekat energetske efikasnosti na Filozofskom fakultetu – mladibl.com\n16/02/2022 16/02/2022 mladibl\tenergetska efikasnost, Filozofski fakultet\nZa projekat energetske efikasnosti na Filozofskom fakultetu Univerziteta u Banjoj Luci, koji će obuhvatiti sanaciju fasade sa termoizolacijom, zamjenu dotrajale stolarije te izgradnju lifta koji će moći koristiti lica sa invaliditetom, biće izdvojeno oko 400.000 KM.\nRečeno je to 15. februara 2022. godine na sastanku rektora Univerziteta u Banjoj Luci prof. dr Radoslava Gajanina i dekana Filozofskog fakulteta prof. dr Srđana Dušanića sa ministarkom za prostorno uređenje, građevinarstvo i ekologiju u Vladi Republike Srpske Srebrenkom Golić i ministrom za naučnotehnološki razvoj, visoko obrazovanje i informaciono društvo u Vladi Republike Srpske mr Srđanom Rajčevićem.\nRektor Gajanin kaže da se na Univerzitetu mnogo investira od strane Vlade Republike Srpske.\n,,Gradimo zgradu u kojoj će biti smješten Arhitektonsko-građevinsko-geodetski i Šumarski fakultet. Počinje izgradnja pozorišne scene u IV paviljonu Studentskog centra ,,Nikola Teslaˮ, a nadam se da će u toku ove godine početi i izgradnja objekta budućeg edukativnog centra za predškolsko obrazovanje, koji će biti podorganizaciona jedinica Filozofskog fakultetaˮ, kazao je rektor i naveo da je ovo godina kapitalnih investicija na Univerzitetu u Banjoj Luci.\nPo riječima rektora, do sada je kroz projekat energetske efikasnosti utopljena zgrada Prirodno-matematičkog fakulteta i Specijalističkog centra ,,Dentalne klinikeˮ. Rektor je naveo da u vremenu koje je ispred nas slijedi i utopljavanje zgrade u kojoj se nalaze Rektorat i Akademija umjetnosti.\nMinistarka Srebrenka Golić naglašava da je riječ o jednom u nizu projekata energetske efikasnosti koje Vlada realizuje putem Ministarstva za prostorno uređenje, građevinarstvo i ekologiju.\n,,Prva faza projekta energetske efikasnosti u kojoj smo obnovili 33 objekta širom Republike Srpske završena je prije dvije godine. U drugoj fazi planiramo obnovu 40 objekataˮ, kazala je Golićeva i navela da je riječ o projektu finansiranom sredstvima iz kredita Svjetske banke i bespovratnim sredstvima iz Zelenog klimatskog fonda.\nKako je istakla, traže se i dodatna nepovratna sredstva kako bi se ta lista objekata za sanaciju proširila.\n,,Utopljavanje ustanova ima veliki značaj jer podrazumijeva uštedu materijalnih troškova od 30 do 50 odsto, dok je ugradnja lifta potreba i neophodan je po svim zakonskim propisima za osobe sa invaliditetomˮ, rekla je ona.\nMinistar Rajčević kaže da Filozofski fakultet čini stub visokog obrazovanja s obzirom na to da se na njemu školuju budući prosvjetni radnici.\nRajčević je izrazio zadovoljstvo jer je svjedok kapitalne transformacije Filozofskog fakulteta. Kako je naveo, Filozofski fakultet na pravi način percipira sadašnjost ali i budućnost Republike Srpske, odnosno njen razvoj. Kako je naveo ministar Rajčević, na ovom fakultetu do sada je diplomiralo oko 6.500 studenata.\nDekan Filozofskog fakulteta prof. dr Srđan Dušanić kaže da je riječ o jednoj od najznačajnijih investicija na ovom fakultetu od njegovog osnivanja, te izrazio zahvalnost svima koji su doprinijeli realizaciji ovog projekta.\n,,Filozofski fakultet je po svojim aktivnostima i njihovoj raznovrsnosti sigurno jedan od najdinamičnijih fakulteta na Univerzitetu ali i šireˮ, rekao je i iskazao nadu da će radovi biti okončani do početka nove akademske godine.\n← Unapređenje aktivnosti u projektu “Banjaluka – Grad sa nultom tolerancijom na seksualno nasilje i uznemiravanje”\nLet’s Do It eko kviz za studente →


Severina zamenjena mnogooo mlađom: Milan Popović čeka drugo dete\nSrpski biznismen Milan Popović čeka dete sa tri decenije mlađom devojkom.\nNastavlja se rat: Kralj bakra tuži Severininog menadžera\nSeverinin bivši kuka: Severina nestala, dva meseca nije došla po sina!\nSeverina trudna: Evo kako će se zvati njena i Igorova ćerka!\nSeverina se u poslednje vreme povukla iz javnosti, ne nastupa, nije aktivna na društvenim mrežama, ne pojavljuje se na događajima, nema je nigde.\nSeverina otkazala sve koncerte: Mora na operaciju?\nPevačica Severina Kojić otkazala je sve koncerte zbog zdravstvenog stanja, prenose hrvatski mediji.


Fiskalni savjet da bude nezavisan - Vijesti.me\nDABOVIĆ I DAMJANOVIĆ O PREPORUKAMA CBCG\nSavjet bi obezbijedio realnije budžetsko planiranje: Dabović\nFiskalni savjet treba formirati na osnovu posebnog zakona, kao nezavisno tijelo u koje ne bi ulazili predstavnici drugih institucija. Savjet bi obavljao prethodne (ex-ante) kontrole makroekonomskih procjena umjesto Državne revizorske insttitucije (DRI). To su u razgovoru za “Vijesti” ocijenili predsjednik Senata DRI Milan Dabović i doskorašnji predsjednik parlamentarnog Odbora za ekonomiju i poslanik Aleksandar Damjanović (SNP).\nCentralna banka (CBCG) je u Preporukama Vladi za vođenje fiskalne politike u narednoj godini navela da treba formirati Fiskalni savjet u čijem bi sastavu bili predstavnci DRI, CBCG, Ministarstva finansija i nezavisni eksperti.\nKada je u martu 2014. godine na predlog Ministarstva finansija usvajan sistemski Zakon o budžetu i fiskalnoj odgovornosti Damjanović i Dabović predlagali su da se njim definiše formiranje nezavisnog fiskalnog savjeta. Međutim, tada nije bilo političke volje da se savjet formira. Ministar finansija je te godine bio sadašnji guverner CBCG Radoje Žugić.\nDabović je kazao da je formiranje fiskalnog savjeta neophodan uslov za eks-ante (prethodnu) korekciju makroekonomskih procjena na kojima se temelji procjena fiskalnog potencijala, a koja opredjeljuje visinu budžetske potrošnje.\n“Nadležnost DRI u eks-ante procjenama može biti samo tehničke prirode u vezi s poštovanjem fiskalnih pravila. Ali, nikako se ne može odnositi na korigovanje makroekonomskih agregata, alokacije javnih resursa ili bilo kakvo njeno miješanje u politiku izvršne vlasti,” naglasio je Dabović.\nDodao je, da ako bi to radila, DRI bi došla u situaciju da revidira samu sebe u skladu sa obavezom u Zakonu o budžetu i fiskalnoj odgovornosti koja se odnosi na ocjenu primjene kriterijuma fiskalne odgovornosti.\n“Uvažavajući da je uloga DRI da naknadno utvrdi činjenično stanje to bi uloga Fiskalnog savjeta kroz eks-ante pristup mogla obezbijediti kvalitetniju procjenu makroekonomskih agregata, a time i realnije budžetsko planiranje”, objasnio je Dabović.\nDamjanović smatra da se kroz zakašnjeli predlog za formiranje “tobože nezavisnog” Fiskalnog savjeta pokušava postići dvostruki cilj.\nPredloženi sastav ne čini Savjet nezavisnim: Damjanović\n“S jedne strane želi se sa predloženim sastavom tog savjeta (gdje su nezavisni eksperti manjina u odnosu na predstavnike etabliranih institucija) obesmisliti bilo kakav vid nezavisnog funkcionisanja tog savjeta. S druge strane se želi kroz kontrolu iz finansijske sfere preko predstavnika kreirati paralelna politika. To pored ministra finansija u čijoj je ingerenciji, bar još, vođenje poreske politike ove države”, kazao je Damjanović.\nOn smatra da bi Fiskalni savjet ima smisla ako ga formira Skupština na bazi posebnog zakona. Dodaje da bi u sastav savjeta trebalo da uđu stručnjaci čija će to biti jedina profesionalna funkcija bez dodataka iz drugih institucija.\n“Kada je u Skupštini razmatrana inovirana, mnogo lošija verzija zakona o budžetu i fiskalnoj odgovornosti,u odnosu na nacrt definisan tokom mandata ministra finansija Milorada Katnića predložio sam da se razmotri mogućnost konstituisanja Fiskalnog savjeta, kao nezavisnog ekspertskog tijela. Lošija verzija je, nažalost, dobila većinsku podršku”, kazao je Damjanović.\nDodaje da bi ključna uloga savjeta bila i ocjena ispunjenosti fiskalnih kriterijuma iz sistemskog Zakona o budžetu i fiskalnoj odgovornosti.\nSavjet za finansijsku stabilnost je višak tijelo u sistemu\nDamjanović je kazao da je paradoks da u državi koja nema sopstvenu valutu i čija centralna banka nema emisionu već samo regulatornu funkciju, šest godina na zakonskim osnovama funkcioniše Savjet za finansijsku stabilnost.\nDodaje da je to "višak" tijelo koje preklapa poslove sa CBCG i koje je “začinjeno” sa par regulatora.\n"Istovremeno ne postoji Fiskalni savjet, odnosno Savjet za fiskalnu stabilnost, iako je notorna činjenica da je upravo fiskalna nestabilnost, a ne finansijska, ključni rizik crnogorske ekonomije sa kratkoročnog i dugoročnog aspekta”, kazao je Damjanović.\nOn dodaje da je činjenica da su zakonski fiskalni kriterijumi probijeni, da je zakon prekršen, a nema fiskalne odgovornosti.\n"Ali, paradoksima nikad kraja, pa se danas sa tzv. finansijskog položaja predlaže nešto za što nije bilo sluha kada je to bilo u opsegu obavljanja funkcije”, naglasio je Damjanović.


Njujork – Novak Đoković\nNije ovo bio Novakov dan... Najbolji teniser sveta nije uspeo da "sruši" poslednju prepreku u Njujorku i tako dođe do rekordne 21. gren slem titule, kalendarskog gren slema i četvrtog US Opena u karijeri. Ruski teniser Danil Medvedev (2) trijumfovao je u finalu Otvorenog prvenstva SAD rezultatom 3:0.\nPrvi teniser sveta je u polufinalu US Opena posle maratonske borbe srušio Aleksandera Zvereva (4) rezultatom 4:6, 6:2, 6:4, 4:6, 6:2 i došao do novog rekorda - devetog finala Otvorenog prvenstva SAD, čime je pretekao Pita Samprasa i Ivana Lendla.\nNajbolji teniser sveta još jednom je na fenomenalan način došao do preokreta i pobede koja mu je donela prvo polufinale US Opena posle 2018. godine, ukupno dvanaesto. Nole je u četvrtfinalu Otvorenog prvenstva SAD opravdao ulogu favorita i trijumfovao protiv šestog nosioca Matea Beretinija rezultatom 3:1.\nNovak nadigrao 20-godišnjeg Bruksbija za četvrtfinale US Opena!\nNovim preokretom u Njujorku Novak je izborio igranje dvanaestog četvrtfinala Otvorenog prvenstva SAD u karijeri. Prvi teniser sveta se u osmini finala US Opena vratio posle seta zaostatka i slavio protiv 20-godišnjeg Amerikanca Džensona Bruksbija rezultatom 3:1.\nNole u osmini finala US Opena posle preokreta nad Nišikorijem\nTreći trijumf na terenima Flešing Medouza Novak je ostvario protiv 56. tenisera sveta Keija Nišikorija posle četiri odigrana seta - 6:7 (4:7), 6:3, 6:3, 6:2. U osmini finala poslednjeg gren slema sezone Đoković će igrati protiv pobednika meča Aslan Karacev (Rusija, 21) - Dženson Bruksbi (SAD).\nSrpski teniser je u okviru meča drugog kola Otvorenog prvenstva SAD bez izgubljenog seta slavio protiv 121. igrača sveta Talona Grikspora rezultatom 6:2, 6:3, 6:2. Sledeći rival Novaka na putu ka kalendarskom gren slemu biće Japanac Kei Nišikori.\nPobeda Novaka u uvodnom meču na US Openu\nNovak je u prvom kolu Otvorenog prvenstva SAD nadigrao 18-godišnjeg Danca Holgera Vitus Nadskov Runea (ATP #145) rezultatom 3:1, po setovima 6:1, 6:7 (5:7), 6:2, 6:1 u večernjem meču na Artur Eš terenu.\nPoznat je žreb za US Open\nPoslednji gren slem turnir u 2021. godini odigraće se od 30. avgusta do 12. septembra na terenima Flešing Medouza u Njujorku. Pohod na svoju 21. gren slen titulu i kalendarski gren slem Nole će započeti protiv kvalifikanta.\nKraj US Opena za Novaka posle diskvalifikacije\nNajbolji teniser sveta diskvalifikovan je sa Otvorenog prvenstva SAD zbog situacije koja se u svetu tenisa retko viđa.\nFenomenalna pobeda Novaka u trećem kolu US Opena\nNovak je zabeležio novi trijumf i povećao niz pobeda u 2020. godini na 26-0. U trećem kolu US Opena prvi nosilac je maksimalnim rezultatom bio bolji od Nemca Jana Lenarda Štrufa.


miroslavilic14 je Limundovac - Limundo.com\nPoslednja aktivnost: 29. 11. 2021. u 17:43\nCim je limundo tim omogucio da se ponovo vidi sta se prodavalo i kupovalo,ja sam istog tog trenutka prihvatio tu opciju jer smatram da nema sta da se ...\nStara LCD igrica, retkooo.\nKwirk igrica za GB\nMario Yoshi igrica za GB\nSuperstar soccer 98,igrica za N64\nO članu miroslavilic14\nCim je limundo tim omogucio da se ponovo vidi sta se prodavalo i kupovalo,ja sam istog tog trenutka prihvatio tu opciju jer smatram da nema sta da se krije a mozda ce neko i zbog toga da pazari kod mene jer ce videti da su svi kupci maksimalno ispostovani.\nLimundo vidim kao nacin da dodatno zaradim i poboljsam itekako tanak kucni budzet.Trgovinom se bavim dugo godina(preko 20) i znam da samo postenom i realnom prodajom mozete uspeti u svemu ovome a limundo je pravo mesto za to.Za mene je zadovoljan kupac najveca nagrada i nema tih ocena i para koji mogu da nagrade to zadovoljstvo i taj osecaj.\nKod meme mozete naci veoma raznovrsni asortiman robe od one tehnicke pa do one sitne za kucnu upotrebu pa i onih kolekcionarskih ,,stvarcica,, Sve u svemu trudim se da budem uvek aktuelan i kurentan sa robom mada nemam uvek previse vremena da provodim na racunaru.\nKolekcionar sam ali ne toliko aktivan uglavnom starih igracaka,slicica,albuma i starih kovanica pa duplikate prodajem da bi kupio ono sto nemam.\nNecu vise da vas davim i hvalim samog sebe,nego jednostavno procitajte komentare mojih ocena i bice vam sve jasno.\nSrdacan pozdrav svim limundovcima narocito onima sa kojima sam saradjivao a takodje i onima sa kojima cu tek saradjivati.\nOcene člana miroslavilic14\n1.251 pozitivna i 0 negativnih (računa se prva ocena dobijena od istog korisnika)\n3.596 pozitivnih i 0 negativnih\nPitanje za člana "miroslavilic14"


Vladan Vasić po peti put na čelu Pirota, prvi put za predsednicu Skupštine izabrana žena - juGmedia\nInače, ovo je Vasićev drugi gradonačelnički mandat a pre toga je u tri mandata bio predsednik opštine Pirot.\nPrvi put je za predsednika opština na neposrednim izborima izaban 2003. godine a potom 2008., 2012. i 2016. godine.\nNa Vasićev predlog na tajnom glasanju za zamenika gradonačelnika izabran Miloš Colić (SNS) a izabrano je i devetočlano Gradsko veće u kome su pored većnika iz redova SNS-a u većnici iz SPS-a budući da je SPS deo vladajuće većine sa SNS-om.\nLista “Najbolje za Pirot – Odbranimo reke, obranimo Pirot dr Žarko Todorović“ osvojila je sedam mandata, lista “Ivica Dačić – Socijalistička Partija Srbije“ ima šest odborničkih mandata u novom sazivu Gradske skupštine. Četvrta je lista “ profesor Vladica Tošić-Pobeda za budućnost Pirota“ sa četiri osvojena odbornička mandata. Lista “Koalicija Za kraljevinu Srbiju – Pirot je za kralja, POKS Monarhistički front Miloš Todosijević“ ima dva odbornika a lista “Srpska desnica Pirot može bolje Ninoslav Ćirić“ jedan odbornički mandat u novom sazivu pirotskog parlamenta.\n20.08.2020. u 13:32\nKatarina je najveci pirotski bot i posteno je zaradila funkciju.


Položeni vijenci na grob bivšeg predsjednika RS Milana Jelića\nFoto: Srna | Položeni vijenci na grob bivšeg predsjednika RS Milana Jelića\nSrna 08.01.2022 15:06\nMODRIČA - Na Gradskom groblju u Modriči danas su, povodom Dana Republike i 30 godina njenog postojanja, položeni vijenci na grob bivšem predsjedniku Republike Srpske Milanu Jeliću.\nIzaslanik predsjednice Republike Srpske Slobodan Župljanin rekao je da je Milan Jelić jedan od brojnih koji su dali ogroman doprisno razvoju Republike Srpske.\n"Zbog toga je sjećanje na njega sveta dužnost i obaveza, kao i sjećanje na sve ostale koji su dali svoje živote, prije svega za odbranu i stvaranje Republike Srpske", rekao je Župljanin novinarima.\nOn je naveo da je ovo obilježavanje najbolja prilika da Srpska još jednom iskaže svoje poštovanje i zahvalnost svima koji su doprinijeli njenom stvaranju, odbrani i razvoju.\nRepublici Srpskoj i srpskom narodu su danas, više nego ikada, potrebni svopšta sabornost i srpsko jedinstvo, smatra Župljanin, te dodaje da je Srpska u ovim vremenima napadana čak više nego u vrijeme kada je stvarana.\n"Zbog toga je ovo još jedna prilika da iskažemo svoju opredjeljenost i odlučnost da ćemo Repbuliku Srpsku braniti i čuvati, zato što je to naš zavjet i naša obaveza sve dok postoji srpski narod na ovim prostorima", rekao je Župljanin.\nMinistar energetike i rudarstva Republike Srpske Petar Đokić rekao je da je Jelić utkao sebe u odbranu i razvoj Republike Srpske, te da su ovi događaji prilika da se pokaže koliko se poštuje Srpska i oni koji su je stvarali i gradili.\nNarodni poslanik iz Modriče Mara Granula naglasila je da je Jelić bio veliki čovjek vrijedan poštovanja, koje mu se ukazuje svih godina nakon njegove smrti.\nNačelnik opštine Modriča Jovica Radulović smatra da je obilježavanje Dana Republike prilika da se pokaže poštovanje svima koji su učestovali u odbrambeno-otadžbinskom ratu i razvoju Srpske u miru.\nVijence na grob Milana Jelića, koji je preminuo 30. septembra 2007. godine, pored Župljanina, Đokića i Radlovića, položili su i ministar pravde Republike Srpske Anton Kapsović, ministar saobraćaja i komunikacija u Savjetu ministara Vojin Mitrović, poslanik SNSD u Predstavničkom domu Parlamentarne skupštine BiH Sanja Vulić, predstavnici Saveza opština i gradova Srpske, te predstavnici nevladinih organnizacija.


Cvetanović posetio domaćinstvo porodice Gorčić u Bratmilovcu – Info Centar Juga\nGradonačelnik Leskovca Goran Cvetanović posetio je imanje i domaćinstvo porodice Gorčić u Bratmilovcu koja se bavi proizvodnjom ajvara.\nLeskovački domaći ajvar nedavno je nagrađen kao najbolji brend sa zaštićenim geografskim poreklom,a Novica Gorčić, je jedan od uspešnih proizvođača i član Udruženja Leskovački domaći ajvar.\n„Novica Gorčić je na poslednjem Etno sajmu hrane i pića u Beogradu dobio prvu nagradu, a dobitnik je i nagrade Regionalne privredne komore Leskovac. Interesantno je i da je dobio ponudu da se ajvar koji on proizvede u svom domaćinstvu izvozi na strano tržište, nakon što je ovaj ajvar poslužen na obeležavanju desetogodišnjice NALED-a“ rekao je gradonačelnik Leskovaca Goran Cvetanović.\n„Nama je najbitniji kvalitet, zato mi ajvar pravimo na tradicionalan način i isključivo od paprike kurtovke koju proizvedemo na svojim njivama“ – navodi Novica Gorčić i ističe da ove godine planira da poveća površinu pod paprikom, upravo, zbog velike potražnje.\nPored ajvara ,prave i ljutenicu, peglanu papriku, turšiju, sok i džem od paradajza, kao i sokove i sltako od borovnice, trnjine, drenjine i kupine. Godišnje proizvedu od 15 do 20 tona paprike i 2-3 tone paradajza i sve to prerade.


May: Pripremamo se i za mogućnost da ne bude dogovora sa EU\nBritanska premijerka Theresa May kaže da se vlada priprema "za svaku eventualnost" u pregovorima o Brexitu, uključujući i mogućnost da se okončaju bez dogovora sa Evropskom unijom.\nMay je u govoru na skupu konzervativaca u Mančesteru rekla da je "duboko u našem interesu da pregovori uspiju" i rezultat toga budu novi odnosi između Ujedinjenog kraljevstva i EU bloka.\nAli kako je rekla britanska premijerka "naša je odgovornost kao vlade da se pripreme za svaku mogućnost. I želim da vas sve uvjerim da je to upravo ono što činimo"\nI Britanija i EU su iskazali nestrpljenje sa sporošću procesa pregovora o Brexitu, koji je zapeo na detaljima "razvoda" dvije strane.\nMay se na godišnjoj stranačkoj konferenciji izvinila članovima njene Konzervativne stranke na lošem izbornom rezulatatu u junu, rekavši da je bilo "previše faktografska" i "previše predsjednička".\nKako je rekla "ja sam vodila kampanju i izvinjavam se".\nMeđutim, Mej se tokom govora borila s kašljem i promuklim glasom, zbog čega je stalno pravila pauze.\nPošto ga je obezbeđenje udaljilo iz sale, Brodkin je rekao da mu je "Boris (Džonson) rekao da to uradi".\nMej je po završetku govora zagrlio njen muž Filip dok je u sali išla pesma američkog rokera Lenija Kravica "Are you gonna go my way".\nMay je početkom aprila iznanada pozvala na održavanje prijevremnih parlamentarnih izbora oslanjujući se na istraživanja javnog mnjenja koja su govorila da će njeni torijevci dobiti apsolutnu većinu, što bi joj, kako je tvrdila, dalo jači mandat za pregovore o Brexitu.\nRezulat izbora 8. juna je međutim bio sasvim drugačiji pa je May jedva uspjela da sastavi vladu i to zahvaljući koaliciju sa esktremno desnom irskom strankom.


"Lale" idu na komšije - Sportske.net\n"Lale" idu na komšije\nFudbaleri Dejana Vukićevića odmeriće snage u novom pripremnom meču sa mađarskom ekipom "Diožđer VTK". Utakmica će biti odigrana u Antaliji, gde se obe ekipe nalaze na pripremama.\nNakon poraza od ekipe "Slovačko" ekipa iz Novog Sada imaće novu priliku, da protiv mađarskog prvoligaša "Diožđer", testira svoju trenutnu formu.\nObe ekipe nalaze se na pripremama u Antaliji, a "Mađari" su već odigrali dva test meča, sa poljskom "Krakovijom" i tetovskom "Škendijom". Sa Poljacima su remizirali (1:1), a "Škendiju" savladali minimalnim rezultatom (1:0).\nReč je o petoplasiranoj ekipi mađarskog prvenstva koja spada među najstarije klubove te zemlje, a u svojim vitrinama imaju pehare mađarskog kupa iz 1977. i 1980. što su im, pored trećeg mesta u prvenstvu 1979., najveći uspesi.\nBiće ovo prilika da trener Vukićević na delu vidi najzvučnije pojačanje zimskog prelaznog roka, Ganjanina, Apiju.\nUjedno, ovaj meč, biće poslednja prilika da se igrači nametnu šefu struke, koji će, nakon toga, odlučiti na kojih osamnaest igrača računa u prolećnom delu prvenstva.\nMeč se igra sutra od 15 časova.


Budi eko fin-a :: Uslovi koriscenja\nposetom ili kupovinom na internet portalu Budi Eko Fin-a prihvatili ste Uslove korišćenja koji su navedeni u daljem tekstu. Molimo vas da ih pažljivo pročitate i upoznate se sa onim uslovima koji se primenjuju na pravni odnos između vas i vlasnika Internet portala. Agencija za marketing i konsalting „Total Idea” zadržava pravo da bez prethodnog obaveštavanja vrši izmene i dopune ovih Uslova.\nAgencija za marketing i konsalting „Total Idea” polaže apsolutna autorska prava na sve svoje sadržaje (dizajn, slogane, zaštitni znak, tekstove, baze podataka, programerski kod i dr.), kao i na koncept portala. Neovlašćeno korišćenje (kopiranje, distribucija, prodaja i dr.) bilo kog dela portala smatra se kršenjem autorskih prava i podložno je tužbi.\nSvi sadržaji dostupni na portalu Budi Eko Fin-a imaju isključivo informativni karakter i ne smeju se koristiti u komercijalne svrhe. Neovlašćeno korišćenje bilo kog dela portala bez dozvole vlasnika autorskih prava smatra se kršenjem autorskih prava i podložno je tužbi.\nTekstovi i fotografije korišćene na portalu u svrhu predstavljanja ekoproizvoda, eko događaja, eko turističke ponude i eko izdanja ustupljene su na korišćenje od strane proizvođača i organizatora eko ponude ili su vlasništvo autora, što je regulisano sporazumom o saradnji.\nSvi podacikoje posetioci portala navedu prilikom registracije smatraju se poslovnom tajnom i tako dobijene informacije koriste se isključivo za potrebe dovršavanja porudžbine.\nOpis proizvoda i ponude, cene\nAgencija za marketing i konsalting „Total Idea” je sve opise proizvoda i eko ponude dobila na korišćenje putem sporazuma o saradnji sa proizvođačima i organizatorima eko ponude, te ne može garantovati da su svi podaci u potpunosti tačni i bez grešaka. Redakcija portala nastoji, u saradnji sa proizvođačima i organizatorima, da svi objavljeni tekstovi što preciznije opisuju eko proizvode i ponudu.\nRedakcija portala Budi Eko Fin-a zadržava pravo izmene i dopune poslatih podataka, u dogovoru sa proizvođačem i organizatorom, kao i da li će i koje informacije objaviti na svojoj internet prezentaciji!\nZa svaki proizvod na portalu data je cena bez poreza, ali i cena sa izraženim PDV-om u RSD, kao i cena u EUR sa PDV-om.\nAgencija za marketing i konsalting „Total Idea” garantuje isporuku proizvoda prema navedenim cenama na portalu, sem ukoliko nije došlo do nelogične greške u postavljenoj ceni za proizvod, na primer da je cena izražena sa 20000,00 RSD umesto 2000,00 RSD.\nLinkovi ka eksternim sajtovima i trećim licima\nPortal Budi Eko Fin-a može sadržati linkove ka stranicama nad kojima Agencija za marketing i konsalting „Total Idea” nema kontrolu i nisu u njenom vlasništvu. „Total Idea” nije odgovorna za sadržaj koji se na tim stranicama koristi.\nSve informacije o načinu kupovine eko proizvoda: Način kupovine, Način plaćanja, Dostava, Privatnost podataka, Povraćaj uplate i robe, Pretraga možete pronaći na stanici Kako kupiti proizvode.\nNajčešća pitanja i odgovore možete pronaći na stranici Pitanja i odgovori.


Vlada uputila Prijedlog budžeta na usvajanje u Skupštini ZDK - Naša riječ Zenica\nVlada uputila Prijedlog budžeta na usvajanje u Skupštini ZDK\nFinansijsko razdvajanje Uprave policije\nPremijer Mirnes Bašić naglasio je da je budžetom predviđena puna primjena Zakona o unutrašnjim poslovima, što znači da će od 1. januara 2022. godine doći do finansijskog razdvajanja Ministarstva unutrašnjih poslova i Uprave policije.\nNovina je i da je budžetom predviđeno formiranje Ureda za borbu protiv korupcije, kao samostalnog i finansijski nezavisnog organa za prevenciju i borbu protiv korupcije u ovom kantonu.\n“Zadržali smo fokus na prioritetima kao što su zdravstvo, jer još uvijek traje pandemija virusa korona, povećali smo budžete u sektorima privrede, poljoprivrede i socijalne politike, a za 10 posto su povećane plate policijskih službenika, radnika uprave i sudske vlasti. Na nivou rebalansiranog budžeta za 2021. godinu planirali smo izdvajanja za putnu infrastrukturu, vodoprivrednu i školsku infrastrukturu”, rekao je premijer Bašić.\nPrihodi 438, rashodi 401 milion KM\nMinistar finansija Josip Lovrić naveo je da su budžetski rashodi planirani u iznosu od 401 milion KM, što je za 7 posto više u odnosu na plan za 2021. godinu.\nLovrić je istakao da je budžet upućen u skupštinsku proceduru po skraćenom postupku kako bi se mogao usvojiti do kraja ove godine, te da skupštinske procedure omogućuju i predlaganje amandana na prijedlog budžeta.


Beograd: Obeleženo 30 godina od početka opsade Sarajeva - Glas Žrtava\nBeograd: Obeleženo 30 godina od početka opsade Sarajeva\nGrađanima Beograda bilo je omogućeno da napišu poruke upućene Sarajevu i Sarajlijama, koje će biti digitalizovane i objavljene na internetu.\nStajanje i ćutanje u crnini povodom 30. godišnjice početka opsade Sarajeva i rata u Bosni i Hercegovini 6. aprila 1992. godine održano je danas u centralnoj beogradskoj Knez Mihailovoj ulici, javlja Anadolu Agency (AA).\nNevladine organizacije “Žene u crnom” i Inicijativa mladih za ljudska prava, koje su organizovale skup, podsetile su svojim transparentima da je tokom opsade Sarajeva, koja je trajala 1.425 dana, ubijeno više od 11.000 ljudi od čega 1.601 dete.\nGrađanima Beograda bilo je omogućeno da napišu poruke upućene Sarajevu i Sarajlijama, i koje će biti digitalizovane i objavljene na internetu.\n“Kako smo mogli da pustimo i nastavimo da živimo? Ne ponovilo se nikome, mada se već ponavlja”, napisao je Beograđanin s inicijalima I. S.\n“Imam 24 godine i do svoje 21. nisam znao da se opsada Sarajeva ikada desila, a to mi je ispričao vršnjak rođen u tom gradu. Treba nam više razgovora o ovoj temi, više edukacije, jer je važno da znamo našu prošlost, kako bi nas ona učila izgradnji mira u budućnosti”, napisano je u drugoj poruci.\nAktivisti nevladinih organizacija podsetili su, uz natpise “Sarajevo – grobnica živih”, “Sećate li se Sarajeva?” i “30 godina od početka rata u BiH”, da je na Sarajevo tokom opsade ispaljeno više od 480.000 projektila, da je u čitavom ratu u BiH ubijeno više od 97.000 ljudi i silovano oko 20.000 žena.\nU ratu u BiH između 1992. i 1995. godine, navedeno je, bilo je 1.350 logora kroz koje je prošlo oko 200.000 ljudi.\n“Žene u crnom” podsetile su svojim transparentima da su od aprila 1992. do februara 1996. godine svake srede na centralnom beogradskom Trgu Republike u crnini i ćutanju protestovale protiv opsade Sarajeva.\nPodsetile su i da je 31. maja 1992. godine oko 100.000 ljudi u Beogradu izašlo je na ulice da bi se suprotstavilo ratu, zločinima i užasima koji su već tada prešli preko Vukovara, Dubrovnika i stigli u gradove Bosne i Hercegovine.\nPosle niza prethodnih stajanja u ćutanju i crnini, ovog puta, i pored desetak uniformisanih policajaca, nije bilo kordona koji je direktno štitio okupljene i zabranjivao prilaz drugim građanima.\nOpsada Sarajeva, glavnog grada Bosne i Hercegovine, počela je 5. aprila 1992., okončana je 29. februara 1996. godine.\nMeđunarodni krivični tribunal za bivšu Jugoslaviju je za terorisanje građana Sarajeva na doživotnu kaznu zatvora osudio Stanislava Galića, nekadašnjeg komandanta Sarajevsko-romanijskog korpusa VRS. Na zatvorsku kaznu od 29 godina osuđen je Galićev naslednik na čelu Sarajevsko-romanijskog korpusa VRS-a Dragomir Milošević.\nZa terorisanje civila u Sarajevu tokom opsade, uz ostalo, na doživotni zatvor osuđeni su Radovan Karadžić, bivši predsednik Republike Srpske, i Ratko Mladić, ratni komandant Glavnog štaba VRS-a.\nU presudama MKSJ-a je utvrđeno da su jedinice Sarajevsko-romanijskog korpusa VRS-a namerno gađale civile provodeći kampanju terora koja je za cilj imala da izvrši pritisak na vlasti u Sarajevu.\n6 Aprila @ 15:45


Tomislav Isailović u skoku u dalj osvojio prvu medalju za Srbiju na EYOF-u u Bakuu - Olimpijski komitet Srbije\nOlimpijski komitet SrbijeAthletics Baku 2019-EYOF VestiTomislav Isailović u skoku u dalj osvojio prvu medalju za Srbiju na EYOF-u u Bakuu\nObjavljeno u: Athletics, Baku 2019-EYOF, Vesti\nDrugog takmičarskog dana je osvojena i prva medalja na XV Letnjem EYOF-u za Srbiju.\nAtletičar Tomislav Isailović je skokom od 7.26m, svojim najboljim rezultatom ove sezone osvojio treće mesto i bronzanu medalju u skoku udalj. Tomislav je rekao da na početku takmičenja nije očekivao ovako dobar rezultat i plasman. „Ipak, danas sam se od početka zagrevanja osećao jako dobro i počeo da verujem da mogu da ostvarim dobar rezultat. Treći skok mi je uvek bio najbolji i tako je bilo i ovaj put i jako sam zadovoljan ovim rezultatom. Sutra me čekaju kvalifikacije u skoku uvis i tu očekujem dobar plasman i finale.”\n← Nina Stanisavljević, Nikola Lazarević u plivanju i Tomislav Isailović u atletici ušli u finale, košarkaši pobedili Azerbejdžan\nIvana Ilić na 200m i Tomislav Isailović u skoku u vis obezbedili nastup u finalima →


DF najavljuje kontinuirane proteste zbog nove Vlade – DNP\nDF najavljuje kontinuirane proteste zbog nove Vlade\nDemokratski front obavještava javnost da će noć uoči održavanja sjednice Skupštine na kojoj će biti izglasan izmijenjeni kabinet Mila Đukanovića, otpočeti kontinuirane proteste kao snažnu i jedinstvenu poruku da ostajemo dosljedni ideji formiranja prelazne Vlade na čijem čelu neće biti aktuelni premijer. Najavljeni ulazak neovlaštene opozicije u kabinet Mila Đukanovića i na bilo koji način usmeno prihvatanje ili potpisivanje ponudjenog sporazuma predstavljaće legitimisanje političke korupcije i izdaju interesa crnogorskih građana koji žele fer i slobodne izbore.\nZato DF kategorički odbacuje poziv ambasadora EU Mitje Drobniča da potpišemo tzv. politički sporazum, ocjenjujući njegovo ponašanje kao grubo miješanje u unutrašnje odnose u Crnoj Gori, i direktno svrstavanje na stranu Mila Đukanovića. Istovremeno, podsjećamo gospodina Drobniča na 2008. godinu kad je u svojstvu slovenačkog diplomate bio pozvan u Vašington, gdje mu je u predkabinetu jednog od sekretara CIA – e, naredjeno da Slovenija mora prva priznati nezavisno Kosovo.\nOčigledno da gospodin Drobnič ne može uvažiti realnost da građani Crne Gore i njihovi istinski predstavnici ne prave trule kompromise na štetu države i njenih interesa, i da DF – u niko ne može diktirati politiku iz hodnika i predkabineta. Nažalost, plašimo se da će Mitja Drobnič ostati upamćen kao diplomata koji je Milu Đukanoviću i njegovim satelitima uporno bacao pojas za spasavanje, istovremeno pokušavajući da utopi svaki otpor diktatorskom režimu.\nDF još jednom poziva kolege iz opozicije da ne prihvataju pakt sa Đukanovićem po diktatu jednog broja ambasadora, jer izabravši Đukanovića za saveznika, umjesto DF – a i sopstvenog naroda, osim što rizikuju trajnu kompromitaciju, preuzimaju odgovornost za saučesništvo u još jednoj planiranoj izbornoj krađi na jesen. Jer svi, još uvijek opozicioni subjekti, koji se odluče da uđu u kabinet Mila Đukanovića preuzimaju obavezu da prihvate rezultate izbora koje će aktuelni premijer organizovati i kontrolisati, kao i što preuzimaju obavezu da u potpunosti sprovode dosadašnju katastrofalnu unutrašnju i spoljnju politiku predsjednika DPS – a. Naša je dužnost da štitimo interese građana i svim raspoloživim demokratskim sredstvima zaustavimo ovaj Đukanovićev anticrnogorski naum.\nDNP Administrator\t2016-04-19T15:03:33+02:00\tApril 19th, 2016|


Mreža žena u policiji Republike Srbije, koja je osnovana danas u Beogradu, predstavlja veliki korak u poštovanju politike jednakih mogućnosti i važna je za dalje unapređenje položaja i osnaživanja žena u policiji, kao i u davanju podrške njihovom karijernom razvoju.\nDržavni sekretar Ministarstva unutrašnjih poslova Biljana Popović Ivković podsetila je, na osnivačkoj skupštini, da je potpredsednik Vlade Republike Srbije i ministar unutrašnjih poslova dr Nebojša Stefanović pružio snažnu podršku osnivanju Mreže i da se kontinuirano zalaže za ravnopravnost žena u policiji.\n„Pružamo punu podršku ženama da uhvate korak sa muškarcima, koji i dalje čine većinu u našem Ministarstvu, kroz jednaku šansu za profesionalno usavršavanje i konkurisanje za rad u različitim policijskim poslovima. Žene se u policiji u svom svakodnevnom radu suočavaju sa različitim, teškim i izazovnim situacijama i uvek su tu da pruže pomoć građanima i da im budu oslonac“, istakla je Popović Ivković.\nOna se zahvalila švedskoj Vladi i policiji na saradnji na ovom projektu podsećajući da je Švedska jedan od lidera među zapadnim zemljama po poštovanju principa rodne ravnopravnosti.\nDržavni sekretar je naglasila i da će se Mreža žena u policiji snažno boriti i protiv verbalnog i fizičkog nasilja, koje se u poslednje vreme kontinuirano sprovodi u našem društvu.\n„Pretnjama i uvredama, nažalost, pojedini političari i nosioci nekih funkcija, šalju poruku nasilnicima da slobodno mogu da tuku i maltretiraju svoje najbliže. Valjda misle da su tako veći muškarci, a u stvari su kukavice. Za razliku od njih, naša poruka je da su žene stub ovog društva, stub porodice i ubuduće ćemo još intenzivnije insistirati na rodnoj ravnopravnosti, toleranciji i razumevanju“, istakla je Popović Ivković.\nOna je podvukla da će svi oni koji podignu ruku na ženu, izlože je fizičkim i verbalnim napadima, biti sankcionisani u skladu sa zakonom.\n„Moramo se svi snažno boriti protiv nasilja u našem društvu. Svako nasilje rađa novo nasilje, bilo ono verbalno ili fizičko“, zaključila je Popović Ivković.\nDirektor policije Vladimir Rebić ocenio je da osnivanje ovakve jedne mreže predstavlja veliki korak u poštovanju politike jednakih mogućnosti, sa težnjom umanjenja stereotipa i predrasuda da žene nisu sposobne da obavljaju određene poslove.\n„Mi i na ovaj način pokazujemo da poštujemo ljudska prava, pre svega pravo na jednakost. Podsetio bih da je poslednjih godina učinjen značajan napredak kada je u pitanju zastupljenost žena u policiji, ali smatram da taj broj još uvek nije dovoljan, jer u Ministarstvu unutrašnjih poslova žene trenutno čine oko četvrtinu svih zaposlenih“ rekao je Rebić.\nŠef kancelarije švedske policije u Beogradu Maks Luteman istakao je da iskustva Švedske potvrđuju da su efikasnije one organizacije koje imaju jednak broj zaposlenih muškaraca i žena.\n„Osnivanjem Mreže žena u policiji Republike Srbije napravljen je veliki korak ka rodnoj ravnopravnosti, a primer Švedske pokazuje da je takva mreža dovela do povećanje broj zaposlenih žena u policiji i na rukovodećim mestima“, rekao je Luteman.\nPredstavnik Ambasade Švedske u Beogradu Joahim Vern istako je da je Ministarstvo unutrašnjih poslova postiglo značajne uspehe na polju rodne ravnopravnosti.\nPoverenica za zaštitu ravnopravnosti Brankica Janković istakla je da je Ministarstvo unutrašnjih poslova jedna od retkih institucija koja stoprocentno postupa po svim preporukama Poverenika za zaštitu ravnopravnosti.\nOna je ocenila i da prisustvo velikog broja muškaraca, policijskih službenika, na Osnivačkoj skupštini govori da MUP prepoznaje da ovo nije samo žensko pitanje, već pitanje društvenog razvoja i pitanje kvaliteta rada policije.\n„Uverena sam da će i ova mreža doprineti unapređenju položaja žena i sagledavanju njihove uloge, jer današnji bezbednosni izazovi, rizici i pretnje sa kojima se naša država suočava ne daju nam za pravo da se odreknemo bilo kog člana ili članice našeg društva i da ne iskoristimo potencijalne svih“, rekla je Janković.\nOna je dodala da prema poslednjem istraživanju Poverenika za zaštitu ravnopravnosti građani policiju prepoznaju kao nekoga kome pored, institucije Poverenika, najviše veruju kada je reč o zaštiti od diskriminacije.\nPredstavnica osnivača Mreže žena u policiji Dunja Simić istakla je da je cilj udruženja da nastavi da afirmiše ulogu, položaj i značaj žena i da radi na podizanju svesti zaposlenih u Ministarstvu o važnosti ove teme, ali i da podrži koleginice da se karijerno razvijaju.\n„Vidljivošću žena u policiji hoćemo da pošaljemo poruku građankama da apliciraju za policijski posao i da će im biti pružena sistemska podrška kroz potrebnu obuku i edukaciju“, rekla je Simić.


Direktor policije Vladimir Rebić poručio je da je u poslednjih pet godina za oko 40 odsto smanjen broj stradalih na srpskim putevima, što je rezultat posvećenog rada srpske policije.\n„Kada smo 2009. godine pristupili kao posmatrač u Mrežu saobraćajnih policija Evrope - TISPOL, na srpskim putevima stradalo je više od 900 osoba. U poslednjih četiri do pet godina taj broj se kreće izmeću 536 i 600, što znači da smo za gotovo 40 odsto smanjili broj stradalih“, naveo je Rebić na Seminaru o prevenciji i kontroli psihoaktivnih supstanci u saobraćaju.\nPrema njegovim rečima, saobraćajna policija u prethodnih nekoliko godina uspostavila je niz standarda što je omogućilo da se veći broj nesavesnih vozača efikasno procesuira, čime je smanjen rizik od opasnosti koje oni prouzrokuju.\nUkazavši da je u evropskim zemlјama broj vozača koji čine prekršaj pod dejstvom psihoaktivnih supstanci značajno povećan, Rebić je istakao da će suzbijanje ove pojave u narednom periodu biti prioritet rada saobraćajne policije u Srbiji.\n„Treba iznalaziti metode kojima ćemo sprečavati vozače pod dejstvom psihoaktivnih supstanci da učestvuju u saobraćaju. To će nam biti jedan od prioriteta u narednom periodu“, poručio je Rebić.\nDirektor Agencije za bezbednost saobraćaja Jasmina Milošević pohvalila je rad Ministarstva unutrašnjih poslova na čelu sa ministrom Nebojšom Stefanovićem i istakla izuzetnu saradnju Agencije i MUP-a koja daje odlične rezultate.\nOna je rekla da je, prema podacima Agencije za bezbednost saobraćaja, na srpskim putevima u prvih deset meseci ove godine zabeleženo dva odsto manje stradalih i 800 manje povređenih u odnosu na isti period prethodne godine.\n„Najčešći uzroci nastanka saobraćajnih nezgoda su prekoračenje brzine, odnosno neprilagođena vožnja uslovima puta, vožnja pod dejstvom alkohola, a u poslednje vreme se, kao i u drugim evropskim državama, izdvojila upotreba mobilnog telefona“, poručila je Milošević.\nPredsednik TISPOL-a Volker Orben poručio je da svake godine oko 25 hilјada lјudi pogine na evropskim putevima i ukazao na značaj prevencije.\n„Ako želite da spašavate živote, vi morate da investirate svoja sredstva u prevenciju nesreća na putu - to je moja jasna poruka radnicima policije u svakoj zemlјi“, rekao je Orben.\nOn je istakao da zbog konzumiranja alkohola i droge u saobraćaju veliki broj lјudi gine na putevima i da je ovaj seminar dobra prilika da se vidi kako različite strane rešavaju ovakve probleme.\nSeminar o prevenciji i kontroli psihoaktivnih supstanci u saobraćaju organizovali su Ministarstvo unutrašnjih poslova, Agencija za bezbednost saobraćaja i organizacija TISPOL.


Uhapšen jer je ukrao kravu u okolini Novog Pazara\n► Uhapšen jer je ukrao kravu u okolini Novog Pazara\nPolicija u Novom Pazaru uhapsila je H.H. (20) zbog više krađa, između ostalog i jedne krave, u selima u okolini tog grada i Tutina, saopšteno je danas.\nKako se navodi, on je u tim selima ukrao kosačicu, motornu testeru za sečenja asfalta, tri mobilna telefona pa čak i jednu kravu.\nUhapšeni je priveden nadležnom tužilaštvu zbog tri teške krađe i dve krađe kojima je oštećenima naneo štetu od oko 2.500 evra.\nU Pančevu ukrao dva kontejnera\nPolicija u Pančevu uhapsila je F. Đ. (37) zbog sumnje da je ukrao dva kontejnera, saopštilo je danas Ministarstvo unutrašnjih poslova Srbije.\nOsumnjičeni se tereti da je krajem oktobra i početkom novembra 2017. godine ukrao dva kontejnera, tako što je angažovao šlep službu i odvezao ih na Staro sajmište u Beogradu, gde ih je prodao osobi koja reparira i farba kontejnere.\nKontejneri su pronađeni i vraćeni oštećenim firmama, naveo je MUP.\nMUP: Tri hapšenja zbog krijumčarenja na Kelebiji\nPolicajci iz Odeljenja za borbu protiv korupcije uhapsili su carinskog službenika G. I. (1974) i još dve osobe osumnjičene da su izbegavanjem carinskog nadzora prokrijumčarile robu iz Mađarske...\nU Beogradu uhapšen mladić koji je drugog teško ranio u svađi\nPolicija je uhapsila M.J. (19) iz Beograda jer je u Novom Beogradu pucao na drugog mladića (20), saopštilo je danas Ministarstvo unutrašnih poslova Srbije.\nTinejdžer osumnjičen za ubistvo dečaka u Beranama\nPolicija je uhapsila S.I. (19) iz Berana, zbog sumnje da je ubio trinaestogodišnjeg dečaka čije je telo nađeno danas u Beranama, saopšteno je iz Uprave policije.Iz policije je saopšteno da je...\nNa Arodromu Niš ukradene granitne ploče uvezene iz Kine\nCarnici su otkrili da u skladištu na Aerodromu Niš nedostaje oko 250 kvadratnih metara granitnih ploča koje su uvezene iz Kine, saopštila je danas Uprava carina.\nHapšenje zbog požara u rezervatu Carska bara\nZrenjaninska policija uhapsila je 81-godišnjeg M.T. iz Beograda zbog sumnje da je izazvao požar u rezervatu prirode Carska bara, saopštio je danas MUP.


Nova tehnologija Advanced Air Cleaner (napredni prečišćivač vazduha) isporučuje se sa senzorom koji mjeri nivoe PM 2,5 u unutrašnjosti kabine te tako predstavlja funkciju koja nije na raspolaganju ni u jednom drugom automobilu koji je trenutno na tržištu.\nU Kini, gdje se mjerenja PM 2,5 i prateće informacione usluge dobro primjenjuju, vozači vozila Volvo mogu da uspoređuju kvalitet vazduha u kabini i sa kvalitetom vazduha izvan automobila.\nSa navođenjem količine sitnih čestica u vazduhu, PM 2,5 spada u mjere koje se često primjenjuju za mjerenje kvalitete vazduha. Globalno su brojna gradska područja izložena vrijednostima PM 2,5 koje premašuju vrijednosti u skladu sa preporukama Svjetske zdravstvene organizacije, što naglašava potrebu za smanjenjem njihovog uticaja.\nNapredni pročišćivač vazduha (engl. Advanced Air Cleaner), koji je od proljeća na raspolaganju za sve modele Volvo serije 90 i 60 zasnovane na prilagodljivoj arhitekturi proizvoda (engl. Scalable Product Architecture), uklanja sitne čestice iz kabine. Zahvaljujući filtru na osnovi sintetičkih vlakana i jonizaciji, do 95 posto svih čestica PM 2,5 zadržava se izvan kabine.\nTo unaprjeđuje kvalitet vazduha u automobilu i ograničava štetne uticaje na zdravlje koji su povezani s onečišćenim zrakom i sitnim česticama. Čišći vazduh u unutrašnjosti automobila takođe doprinosi sigurnoj vožnji, budući da zdrav i svjež vazduh može povećati vozačevu koncentraciju.\nVozači odgovarajućih Volvo modela takođe mogu koristiti aplikaciju za pametni telefon Volvo On Call (tamo gdje je na raspolaganju) kako bi prije vožnje mogli obaviti dodatno čišćenje vazduha u kabini. Aplikacija zatim vozača informiše o stvarnim nivoima PM 2,5 u kabini nakon čišćenja.\n„Sa našom naprednom tehnologijom čišćenja vazduha možete biti sigurni kako je vazduh koji udišete u svom Volvu čišći i zdraviji“, rekao je Anders Löfvendahl, viši tehnički stručnjak za područje kvaliteta vazduha u kabini iz kompanije Volvo Cars. „Uvjereni smo da je čist vazduh za vas koristan, i to sa zdravstvenog, a i sigurnosnog vidika, zato ćemo se i u buduće zalagati za napredak na tome području.“\nOsim napredne tehnologije za čišćenje vazduha, kompanija Volvo Cars takođe i na druge načine ostvaruje zdravu okolinu u svojim automobilima. Njeni se inženjeri već duže vrijeme usredsređuju na uklanjanje emisija organskih materija u automobilu i smanjenje količine materijala koji izazivaju alergije u unutrašnjosti vozila.\nKompanija Volvo Cars svojim dobavljačima postavlja stroge zahtjeve u vezi s nabavkom kako bi se smanjio nastanak i širenje mirisa iz dijelova i materijala koji se koriste u kabini. Kompanija usko surađuje i sa različitim univerzitetima i drugim institutima u okviru projekata koji se odnose na uporabu materijala, pa i u razvoju i sprovođenju sve strožih alergijskih standarda za unutrašnjost vozila.\nPosebna grupa ocjenjivača mirisa, pod nazivom The Noses (hrv. Nosovi), testira emisije mirisa sastavnih dijelova automobila, i to pojedinačno, a i sveobuhvatno na nivou automobila kao cjeline. Uprkos tehnološkom napretku, ta ekipa ostaje neumoljiva pri postupku nadzora mirisa jer je ljudski nos puno osjetljiviji od bilo kojeg analitičkog instrumenta.\nU poslovnoj 2019. godini kompanija Volvo Cars zabilježila je profit iz poslovanja u visini od 14,3 BSEK (14,2 BSEK tijekom 2018. godine). Prihodi u ovom periodu dostigli su 274,1 BSEK (252,7 BSEK). U cjelokupnoj 2019. godini svjetska je prodaja dostigla rekordnih 705.452 (642.253) automobila, što je 9,8 posto više u odnosu na 2018. godinu. Ovi rezultati ukazuju na sveobuhvatno preoblikovanje financija i poslovanja kompanije Volvo Cars tokom posljednjih godina, pozicionirajući kompaniju za sledeću fazu rasta.\nKompanija Volvo Cars osnovana je 1927. godine. Danas je to jedna od najpoznatijih i najuglednijih premijum automobilskih robnih marki u svijetu, s prodajom od 705.452 automobila tijekom 2019. godine u približno 100 zemalja. Volvo Cars u vlasništvu je kompanije Zhejiang Geely Holding od 2010. godine.\nTokom 2019. godine kompanija Volvo Cars prosječno je zapošljavala 41.500 (41.500) stalno zaposlenih lica. Sjedište kompanije Volvo Cars, razvoj proizvoda, marketing i administracija uglavnom se nalaze u Göteborgu u Švedskoj. Sjedište Volvo Cars za APAC nalazi u Shangaiu. Glavni su proizvodni kapaciteti kompanije smješteni u Göteborgu (Švedska), Ghentu (Belgija), Južnoj Karolini (SAD), Chengduu i Daqingu (Kina), a motori se proizvode u Skövdeu (Švedska) i Zhangjiakou (Kina) te dijelovi karoserije u Olofströmu (Švedska).\nU skladu sa novim ciljevima kompanije, Volvo Cars svojim korisnicima želi osigurati slobodu kretanja na osoban, održiv i siguran način. To se poslanstvo očituje u brojnim poslovnim ambicijama: na primjer, zalagat će se za ostvarenje cilja da do sredine ove decenije polovinu njegove svjetske prodaje predstavljaju potpuno električna vozila te da se pet miliona prihoda generiše iz direktnog poslovanja sa potrošačima. Volvo Cars se takođe zalaže za trajno smanjenje ugljičnog otiska sa ciljem da postane klimatski neutralna kompanija do 2040. godine.


Predsednik Vučić: Naša vojska je faktor stabilnosti, očuvanja mira i odvraćanja – Balkanekspresrb.rs\nRedovno godišnje referisanje o rezultatima analize stanja, operativnih i funkcionalnih sposobnosti Vojske Srbije za 2020. godinu održano je danas u Domu Garde u Topčideru.\nReferisanju su prisustvovali predsednik Republike i vrhovni komandant Vojske Srbije Aleksandar Vučić, potpredsednik Vlade i ministar odbrane dr Nebojša Stefanović, načelnik Generalštaba Vojske Srbije general Milan Mojsilović i najodgovornije starešine Ministarstva odbrane i Vojske Srbije.\nPredsednik Vučić, nakon referisanja, istakao je da je Vojska Srbije uložila u prethodnoj godini mnogo truda, energije i teškog rada, naročito zbog pandemije korona virusa.\n– Bila je jedna od najznačajnijih institucija u prihvatanju naših ljudi iz inostranstva i zato smo imali veliki broj zaraženih korona virusom u tom prvom talasu. U 2020. godini 16 pripadnika naše vojske je izgubilo život, a u 2021. još tri pripadnika Ministarstva odbrane i Vojske Srbije, ukupno 19. Ovom prilikom izražavam saučešće njihovim porodicama – istakao je predsednik Vučić.\nIstovremeno, kako je naglasio, mnogo toga se radilo na unapređenju borbene gotovosti, na kupovini najsavremenijeg naoružanja i opreme, od sistema „Pancir S1“ do kupovine, prvi put, značajnih bespilotnih letelica.\n– U ovoj godini posebnu pažnju obratićemo na formu takozvanog elektronskog ratovanja. Svakako ćemo kupiti mnogo više i mnogo snažnijih i bespilotnih letelica, ali ćemo se baviti i radarskim sistemima i ometanjima, kako defanzivnim tako i ofanzivnim delovima elektronskog ratovanja – istakao je predsednik Vučić.\nOn je ukazao da su ustanovljeni i nedostaci i upravo zbog toga se tokom ove godine planira veliko povećanje primanja za vojnike, podoficre i oficire, a osim pet odsto koje ce dobiti ceo javni sektor, računa se i na povećanje od 10 procenata, što znači da ih očekuje ukupan rast plata između 9,8 i 17,6 procenata na nivou ove godine.\n– Želimo da pripadnike Vojske Srbije što duže zadržimo u našim redovima, ali istovremeno želimo da naša vojska privuče mnogo veći broj ljudi – naglasio je predsednik Vučić, dodajući da dolaskom novih investitora i fabrika rastu primanja u Srbiji, a ako to vojska ne prati, neće moći da zadrži ljude, što je jedan od najvećih problema. Analizirane su, kako je istakao predsednik Vučić, sve mogućnosti ugrožavanja bezbednosti Republike Srbije, po svim geostrategijskim, vojnostrategijskim i vojnotaktičkim pravcima, delovanje naše vojske, borbene grupe i snage koje možemo da angažujemo u roku od 24 časa, kao i sve rezerve, od hrane do ubojnih sredstava.\n– Ja sam uslovima koji nisu laki zadovoljan – radom, angažmanom i moralom, borbenošću naših ljudi, energijom koju pokazuju. Moramo još mnogo toga da uradimo i ispravimo. Naša vojska je faktor stabilnosti, faktor očuvanja mira i faktor odvraćanja svakoga ko bi želeo da našu zemlju napadne – rekao je predsednik Vučić i dodao da će biti i dalje velikih ulaganja u naš odbrambeni sistem i našu vojsku.\n– Otvorili smo i temu obaveznog služenja vojnog roka, o tome ćemo da razgovaramo i da otvorimo široku raspravu u javnosti u narednim godinama ili mesecima, pre donošenja bilo kakve odluke. To ima i dobrih i loših strana. Neke loše su što samo za objekte i obezbeđivanje hrane treba više od osam milijardi plus primanja za vojnike oko 1,2 milijarde dinara – istakao je predsednik Republike. Naglasio je da su dobre strane toga popuna garnizonih mesta koja su danas prazna i vraćanje života, posebno u manjim sredinama u Srbiji.\n– Bez obzira na to, mi ćemo nekoliko mesta popuniti i napraviti nove jedinice u Priboju, Loznici, Beloj Crkvi, Negotinu, Pirotu i Surdulici i to već tokom ove godine. Zadovoljan sam moralom ljudi, uvek možemo i moramo mnogo bolje, verujem da ću pre kraja godine moći da kažem da smo još mnogo zadovoljniji nego što danas možemo da iskažemo – rekao je predsednik Vučić i zahvalio ministru odbrane, načelniku Generalštaba i svima koji ulažu ogroman trud i napor „da bismo na našu vojsku mogli s ponosom da gledamo i da kažemo da je svake godine mnogo jača nego što je bila ranije“.\nВучић се данас састао са Додиком\nКонтрола регистрационих налепница